Ижро ишини юритиш соддалаштирилмоқда | NORMA.UZ\nИжро ишини юритиш соддалаштирилмоқда\nСуд ҳужжатлари ва бошқа органларнинг ҳужжатларини ижро этиш жараёни такомиллаштирилади. Уч босқичда жорий этиладиган чора-тадбирлар комплекси кўзланган. ЎзАда жойлаштирилган Президентнинг 2019 йил 12 мартдаги қарорида шулар назарда тутилган.\nБиринчидан, 1 апрелдан бошлаб суд ҳужжатлари ва бошқа органлар ҳужжатларини мажбурий ижро этиш жараёнига медиация институти жорий этилади. Бунда ундирувчининг аризаси бўйича 15 кундан кўп бўлмаган муддатга ижро иши юритиш тўхтатиб турилади. Жараёнга давлат ижрочиси ва давлатнинг бошқа органлари вакилларининг аралашуви тақиқланади.\nТомонлар ҳар қандай босқичда ижро предметига доир келишувни расмийлаштирсалар, ижро ишини юритиш тугатилади. Келишувга келмасалар, томонлардан бири медиацияни давом эттиришдан воз кечса ёки уни амалга ошириш муддати тугаса, ижро иши юритиш қайтадан тикланади. Бунда медиация тартиб-таомили такроран амалга оширилмайди.\nИккинчидан, 1 июндан бошлаб ижро иши юритишни қўзғатиш тўғрисидаги масала ижро ҳужжати келиб тушган вақтдан бошлаб 1 иш куни ичида ҳал этилади (ҳозир – 3 кунда). Ижро ҳаракатларини икки марта кечиктиришга йўл қўйилади (ҳозир фақат кечиктирилиши мумкин бўлган муддат кўрсатилган – 10 кундан ортиқ эмас).\nИш юритишда иштирок этиш учун тайинланган мутахассис ижрочининг қарори билан танишган кундан бошлаб 15 иш куни ичида ёзма хулоса тақдим этишга мажбур эканлиги белгиланди.\nУчинчидан, 1 октябрдан бошлаб Ижро ҳужжатларининг ягона электрон базаси жорий этилади. Унга тегишли маълумотлар базаси тизимлари билан интеграция қилиш орқали қуйидагилар киритиб борилади:\nваколатли органлар (мансабдор шахслар) томонидан солинган ва ундирилган маъмурий жарималар ҳақидаги маълумотлар.\nВаколатли органлар (мансабдор шахслар)нинг белгиланган муддат давомида ихтиёрий тартибда бажарилмаган маъмурий жарималарни қўллаш тўғрисидаги қарорлари мажбурий ижро этиш учун электрон ҳужжат кўринишида автоматик равишда Мажбурий ижро бюросининг ахборот тизимига юборилади.\nИжро ҳужжатларида ундирувчи ёки қарздорнинг электрон почтаси ёки телефон (мобиль) рақами ҳақидаги маълумотлар мавжуд бўлган тақдирда, ижро иши юритишни қўзғатиш тўғрисидаги хабарнома e-mail га ёки SMS хабар кўринишида йўлланади.\nПойтахтимизнинг Яккасарой тумани ва Навоий шаҳри МИБ бўлимларида тажриба сифатида ижро ҳужжатларини автоматлаштирилган тизим орқали давлат ижрочилари ўртасида автоматлаштирилган тақсимлаш тартиби жорий этилади. Тажриба 2020 йил 1 мартга қадар давом этади, унинг натижаларига кўра мазкур амалиётни барча бўлинмаларда жорий этиш бўйича қарор қабул қилинади.\nЯқин истиқболда қуйидагиларни амалга ошириш режалаштирилмоқда:\nМИБ сайтида ва ЯИДХПда ижро ҳаракатлари амалга оширилишининг автоматлаштирилган мониторинги бўйича хизмат кўрсатиш тизимини жорий этиш;\nшартнома-воситачилик асосларида сотишга топшириладиган мол-мулкни интернет-дўконлар орқали сотиш тартибини жорий этиш;\nундирув қаратилган мол-мулк савдога қўйилган пайтдан бошлаб сотилишигача бўлган ҳаракатини мониторинг қилиш имконини берувчи мол-мулк ҳисобини юритишнинг ягона электрон ахборот тизимини жорий этиш;\nижро иши юритишда ундириладиган давлат божлари, маъмурий жарималар ва бошқа тўловларни электрон тўлов тизимларидан фойдаланган ҳолда тўлаш учун ЯИДХПда алоҳида платформани яратиш;\nмаъмурий жаримага тортиш тўғрисидаги қарорларни ижро этишнинг соддалаштирилган тартибини жорий этиш: ҳуқуқбузар қарор топширилган санадан бошлаб 15 кун ичида 70%ини ихтиёрий равишда тўлаган тақдирда, уни қолган суммани тўлашдан озод этиш. У суд томонидан жаримага тортилганда; қарор устидан шикоят қилинганда ёки протест келтирилганда; маъмурий жазо қўлланилганидан кейин бир йил давомида худди шундай ҳуқуқбузарлик такроран содир этилганида қўлланмайди;\nсуд ҳужжатлари ва бошқа органларнинг ҳужжатларини ижро этиш соҳасидаги, шунингдек уларнинг тўғридан-тўғри амал қилишини таъминлаш борасидаги процессуал нормаларни тизимлаштиришни назарда тутувчи Ижро ишини юритиш тўғрисидаги кодекс лойиҳасини ишлаб чиқиш.\nҚарздорлар учун мамлакатдан чиқиш тартиби соддалаштирилди\nМайда қарздорлар учун жарималар камайтирилиши мумкин\nДавлат мулкини қандай қилиб онлайн сотиб олиш ёки ижарага олиш мумкин\nКарантин даврида суд нималарни ҳисобга олиши лозим\nХусусий суд-экспертизаси: қоидалар тасдиқланди


25 феврал 2021, Тошкент вақти: 12:44\nГулнора Каримовадан келганига ишонилган мактубни 30 апрель куни Uznews.net нашри тўлалигича чоп қилди.\nМактуб, Ўзбекистон Президенти қизининг кейинги бир неча ой давомида Twitter ва бошқа каналлар орқали қилган баёнотларининг мазмуний давомидир.\nЯнги мактубида Гулнора Каримованинг айнан шу кунлардаги ҳаëтига оид жиддий янгилик йўқ – бу ëзувларда Президент тўнғичи ўзи ва қизи Имоннинг уй қамоғида экани¸ ташқи дунëдан мутлақ узилганини иддао қилади.\nМактубда Президент қизи отасининг ундан юз ўгиргани сабабларига бир оз ойдинлик киритган.\nМактубда ëзилишича¸ Ислом Каримов тўнғич қизининг “Асрлар садоси” фестивали ва бошқа тадбирларда ëшлар етакчисига айланганини кўргач, аччиғи чиққан.\nГулнора Каримованики, деб тақдим этилган мактубдан иқтибос (таржимаси):\n- Менга босим “Швейцария” воқеалари ëки Twitterдаги очиқ суҳбатлар билан боғлиқ эмас. Менинг ëшлар тарафидан “тимсолга айлантирилганимни” кўрганидан кейин отам жаҳл отига минди. Аммо “Асрлар садоси”ни “the high life style” (муҳташам ҳаëт) дея айтолмайман. Қайсидир чўлу - биëбонда ëндирувчи қуëш остида 40-50 минг киши билан мулоқот қилишни роҳатбаҳш дейиш қийин¸ дея ëзилади ГКга нисбат берилган мактубда.\nМактубда ГК ўз онаси "Татьяна Каримова асос солган савдо тизимнинг “ахлоқий тубанлигига” ишора қилади.\nГК иддаосига кўра¸ Татьяна Каримовага оид ноқонуний товарларнинг Бишкекдан бошланиб Андижонда тугайдиган карвони 2010 йилда содир бўлган қонли Ўш воқеалари пайтида ҳам тўхтамаган.\n- - Бу дунëда ҳамма нарса чамбарчас боғлиқ. Бакиевларнинг Қирғизистондаги воқеалари жамоатчиликка аëн бўлганида, Қирғиз – ўзбек чегарасидан мол ўтказиш ва юк транзити бўйича қўшма бизнес ҳақидаги гаплар юзага чиқди. Юклар Андижон яқинидан ўтган Қирғизистон чегарасидаги катта бозорга ташланган. (Қорасув бозори назарда тутилган бўлса керак - таҳр.) Бу юклар Президент девонига оид номерлар тақилган машиналар билан Тошкентдаги Абу –Саҳий бозорларига элтилган. 2010 йилда Қирғизистонда қонли қарамақаршилик бошланиб одамлар қочганида, бу транзит ҳақида билиб мен Т А дан (тарҳ. Татьяна Акбарова) бу ҳақда сўраганимда у қизариб кетиб, ўзини оқлашга ўтди. Унинг айтишича, бу ишларни унинг жияни Акбар ўйлаб топган. Ўшанда бу нарсалар мени даҳшатга солган эди¸ дейилади Гулнора Каримовага нисбат берилган мактубда.\nНега Гулнора Каримова лирик чекинишлар ва руҳий азоблар билан йўғирилган бу мактубни жамоатчиликка бугун эълон қилишга қарор қилгани номаълум.\nАйни пайтда Каримовани Европа прокурорлари кутмоқда\n2012 йилда Европанинг бир эмас¸ балки 10 га яқин давлати прокуратураси Ўзбекистон президенти тўнғич қизининг ўз ҳудудидаги бойликлари ва уларнинг қайси йўл билан топилганига жиддий қизиқа бошлади.\nОзодликка маълум бўлишича¸ айни кунларда Гулнора Каримова Швеция¸ Швейцария ва Францияда йирик миқдордаги порахўрлик ва пул ювиш амалиëтлари билан боғлиқ жиноятларда айбланиб, жиноий ишга тортилган.\nБиргина Швецияда у TeliaSonera телеком ширкатидан 320 миллион доллар пора олганликда гумонланмоқда. Швейцария прокуратураси ўтган ҳафтада Гулнора Каримовага қарашли экани тахмин этилаëтган 910 миллион долларлик маблағнинг музлатилганини ва бунинг мамлакат яқин тарихидаги рекорд рақам эканини тан олди.\nБундан бир ой олдин Озодликка Гулнора Каримованинг жамоатчиликни ўз “забун ҳоли”дан хабардор қилиш, хусусан, аҳволи тўғрисидаги маълумотнинг отасига етказилиши таъмаси билан ëзилган олти саҳифалик мактубининг қўлëзма нусхаси етиб келган эди.\nПрезидент қизига нисбат берилган бу мактубда ГК ўз отасидан ҳафсаласи пир бўлганига иқрор бўлган ва ундан “болалари билан чиқиб кетиш”га изн сўраган эди.\nМактуб воситачиси, матн эгаси айнан президентнинг тўнғичи эканини тасдиқлаш учун, Озодликка унинг қўлëзма нусхасини ҳам йўллаган эди.


Тошкентда қарздор ота 204 миллион сўм...\n10.10.2018 11:15 0 586\nМажбурий ижро бюроси Миробод туман бўлими қарздор М.Собировдан ундирувчи Н.Собированинг фойдасига 204 миллион сўм ундириб берди, деб хабар бермоқда «Repost».\nҚарздор бир қанча муддат алимент тўлашдан қасддан бўйин товлаб келган. Оқибатда 4 миллиондан ортиқ қарздорлик юзага келган. Қарздор ота 2 нафар вояга етмаган фарзандлари учун вояга етгунга қадар бўлган миқдорда алимент пулларини – 204 миллион сўмни олдиндан тўлашга қарор қилган.\nБюронинг маълум қилишича, аёл олдиндан тўланган пулларга ўзи ва фарзандлари учун уй сотиб олган. Бунга қадар аёл икки фарзанди билан ота-онасининг 2 хонали уйида яшаб келаётган эди.\nҲуқуқ 15/10, 21:36\nҚарзинг йўқми? Оқ йўл...


Ҳадис илми мактабида мустақиллик дарси ўтказилди\n06/09/2019 14:14 496\nҲадис илми мактабида Давлатимиз мустақиллигининг 28 йиллиги муносабати билан ташкил этилган «Жонажон Ўзбекистоним, мангу бўл обод!» шиори остида ўтказилган Мустақиллик дарси\nБугунги кун давр талаби барча соҳалар каби диний соҳа вакиллари олдига ҳам бир қатор муҳим вазифа ва талабларни қўймоқда. Ислом дини равнақи йўлида улкан ишларни амалга оширди. Мустақилликнинг дастлабки йиллариданоқ муборак Рамазон ва Қурбон ҳайитлари умумхалқ байрами ва дам олиш куни деб эълон қилинди. Мусулмонлар ибодатларини эмин-эркин адо этишлари учун барча шароитлар муҳайё қилинди.\nИстиқлол йилларида улуғ аждодларимизнинг хоки поклари мангу қўним топган қадамжолар обод этилиб, уларнинг маънавий мерослари халқимизга етказилди.\nҲадис илми мактабида 2019 йил 5 сентябрь куни Давлатимиз мустақиллигининг 28 йиллиги муносабати билан ташкил этилган «Жонажон Ўзбекистоним, мангу бўл обод!» шиори остида Мустақиллик дарси бўлиб ўтди. Мазкур ўқув машғулотини Ўзбекистондаги ислом цивилизацияси маркази директори Шоазим Миноваров ўтказди. Шунингдек, ушбу Мустақиллик дарсида Ўзбекистон Республикаси Президенти Администрацияси Ш.Жалилов, Тошкент давлат ўзбек тили ва адабиёти университети Илмий ишлар бўйича проректори З.Абдирашидов, Самарқанд вилояти ҳокими ўринбосари Д.Мамадқулов, Дин ишлари бўйича қўмита бўлим бошлиғи Б.Рустамов иштирок этди.\n«Жонажон Ўзбекистоним, мангу бўл обод!» шиори остида ўтказилган Мустақиллик дарсида Шоазим Миноваров Ўзбекистонда сўнги йиллар давомида амалга оширилган кенг кўламли ижтимоий-сиёсий, диний-маърифий соҳада амалга оширилган ислоҳотлар, жумладан, Ўзбекистон Республикасини янада ривожлантириш бўйича Ҳаракатлар стратегиясидаги устувор вазифалар, Ўзбекистоннинг хорижий, айниқса, қўшни давлатлар билан ўрнатилган дўстона муносабатлари, 2018-2019 йиллардаги диний-маърифий соҳадаги энг муҳим ислоҳотлар, Ўзбекистон Республикаси Президентининг 2018 йил 16 апрелдаги “Диний-маърифий соҳа фаолиятини тубдан такомиллаштириш чора-тадбирлари тўғрисида” Фармонининг мазмун-моҳияти тўғрисида маъруза қилди.


Навалний мухолифат етакчилигига сайланди\n20 апрел 2021, Тошкент вақти: 15:02\nДушанба куни Россия мухолифати Мувофиқлаштирувчи Кенгашига уюштирилган танлов натижалари эълон қилинди. Мухолифат сайлов комиссияси сайтига қилинган хакерлик ҳужумига қарамасдан, юрист Алексей Навалний энг кўп овоз олди.\n22 октябр куни Москва вақти билан кечки соат 20:00 да Россия мухолифати бошқарув органига сайлов тўхтатилди. Бир соатдан кейин Мувофиқлаштирувчи Кенгашга қўйилган 209 номзоддан онлайн сайланган 45 киши исми шарифи эълон қилинди.\nТашкилотчилар сайловнинг яна бир кунга узайтирилишига сайлов сайтига қилинган DDoS-ҳужум сабаб бўлганини маълум қилди. Натижада, сайловда иштирок этган 81 мингдан ортиқроқ сайловчидан 43 минги (ёки 53%) ўз овозини блоггер Алексей Навалнийга берди.\nИккинчи ўринни эгаллаган журналист ва ёзувчи Дмитрий Биковга 38 минг, учинчи ўринни олган шахматчи ва сиёсатчи Гарри Каспаровга – қарийб 34 минг овоз берилди.\n45 кишилик Мувофиқлаштирувчи Кенгаш аъзолигига тўғридан-тўғри овоз бериш йўли билан сайланган 30 мухолифатчи қаторида бошловчи Ксения Собчак, сиёсатчи Иля Яшин, эколог Евгения Чирикова, актёр Михаил Шац, депутат Дмитрий Гудков, сиёсатчи Борис Немцов, мухолифатчи Сергей Удалцов ва бошқалар бор.\nШунингдек, бештадан ўрин Кенгашда сўллар, либераллар ва миллатчилар ҳаракатларига топширилди. Мувофиқлаштирувчи Кенгашга сўллардан Болотная майдонидаги тартибсизликларни грузиялик спонсорлар пулига уюштирганликда айбланиб ҳозирда тергов изоляторида қолаётган Леонид Развозжаев ўтди.\nМувофиқлаштирувчи Кенгашнинг асосий вазифалари тўғрисида Озодликка гапирган ëзувчи ва журналист Дмитрий Биков¸ ишни таълим тизимини ислоҳ қилишдан бошлаш лозимлигини айтади:\n- Менимча, асосий мақсадимиз ва асосий истиқболимиз – “Қаршилик анатомияси - 3” филмининг қаҳрамонларига айланиш. Шахсан менда иккита асосий ғоя олдиндан мавжуд эди – бу суд мустақиллиги ва маърифий тараққиёт. Бу соҳада принципиал ва новаторлик сакрашни амалга ошириш зарур, чунки эски таълим тизимини сақлаб қолишнинг зарурати йўқ. Қолаверса, мен сайловчилар фаоллигидан мамнунман, чунки битта қалдирғоч баҳорни белгиламайди, 82 минг қалдирғоч эса унга жиддий ишора қилади, дейди мухолифат етакчиси Дмитрий Биков.\nЖурналист Сергей Пархоменко эса мухолифат Кенгашининг асосий вазифаси Россия тақдирига бефарқ бўлмаган фуқароларни бирлаштиришдан иборат деб билишини гапиради.\n- Биринчи навбатда гап Россияда ўзгаришларни талаб қилаётган, кўп ҳолларда ўзгаришлар масаласи юзасидан қарама-қарши фикрга эга одамларни сафарбар қилишда, деб биламан. Мувофиқлаштирувчи Кенгаш шундай ўзгаришлар учун таянч нуқтасига айланиши керак. Ушбу сайлов Россияда ислоҳотларни истаётган ва бу ислоҳотларни амалга ошириш учун меҳнат қилишга тайёр шахсларни юзага чиқара оладиган муҳим жараённинг бошланиши бўлиши шарт. Гап одамларнинг фуқаролик ва сиёсий фаоллигини оширувчи имкониятларнинг кенгайтирилиши тўғрисида бораяпти, дейди Озодлик Радиосига янги сайланган Кенгаш аъзоси Сергей Пархоменко.\nАйни пайтда, парламент фракциялари ва “Единая Россия” партияси намояндалари мухолифатчилар ҳаракатининг марказлашувига салбий муносабат билдирмоқда.\nЛДПРнинг доимий етакчиси Владимир Жириновский мухолифатга бўлиб ўтган сайловни “бадиий ҳаваскорлик” деб атаб, унинг иштирокчиларини қамоққа ташлаш кераклигини иддао қилди.\n- Уларнинг Кенгаши ҳеч қанақасига қонуний орган ҳисобланмайди, чунки ҳеч кимнинг манфаатларини ифодаламайди, дея баёнот берди Владимир Жириновский.\nКремл расмийси Дмитрий Песков “Коммерсант” газетасига берган интервюсида ҳукуматнинг мухолифат Кенгаши билан ҳамкорлик қилиши тўғрисида гапиришга эрта эканлигини айтди. “Аввалига бу сайловлар қандай ўтгани, унда кимлар иштирок этгани, ким ғалаба қозонганини англаб олиш керак”, деди Россия президенти Владимир Путин матбуот котиби.\nМухолифат бошқарув идораси бир йил давомида амал қилади. Мухолифат Кенгаши билан Россия парламентидаги партиялардан биргина Компартия ҳамкорлик қилишга тайёрлигини маълум қилди.


Дин ишлари бўйича қўмитанинг расмий хабарномаси – Alhidoya.uz\n— Биринчидан, ижтимоий тармоқларда “Муқаддас Ҳаж Сафарига расман рухсат берилди. Фақатгина хаж сафарига бормоқчи бўлганлар коронавирусга вакцина қабул қилган бўлишлари шарт” ва бошқа шу каби сарлавҳалар остида тарқатилаётган хабарлар ҳеч қандай расмий асосга эга эмас.\n— Иккинчидан, бу каби хабарларнинг тарқалиши ва турлича талқин қилиниши – Саудия Арабистони Соғлиқни сақлаш вазирининг “Ҳаж мавсуми зиёратчиларини қабул қилишнинг асосий шарти – “COVID-19” га қарши эмлангани бўлади”, мазмунидаги интервьюсига асосланган.\n— Учинчидан, Ҳаж ва Умра тадбирларини ташкил этиш бўйича Саудия Арабистони ҳукумати томонидан ҳозирга қадар ҳеч қандай расмий қарор эълон қилинмаган.\nКалит сўзлар: Дин ишлари бўйича қўмитамуносабатҳаж ва умра\n“Энг обод масжид” ва “Йил имоми” танлови ғолиблари тақдирланди


Қишда совуқ қотманг, бироқ хавфсизлик қоидасини унутманг! » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Қишда совуқ қотманг, бироқ хавфсизлик қоидасини унутманг!\n14-11-2018, 16:42, admin\nҚишнинг қировли кунларида кўпчилигимизнинг энг яқин ёрдамчимиз табиий газ бўлади. Бироқ ёнилғи маҳсулотлари ичида бошқаларига нисбатан хавфлироқ бўлгани бу табиий газ ҳисобланади. Табиий газни тўлиқ ёнмаслиги газ оқимини беҳосдан узулиб қолиши, хона ичида газ тўпланиши, газни ёқиб қаровсиз қолдириш, иситиш тизмларига газни улашда хавфсизлик қоидаларига риоя қилмаслик оқибатида портлаш ва ёнғин содир бўлиши ҳамда ис газларидан заҳарланиш ҳолатлари билан боғлиқ бахтсиз ходисалар содир бўлиши мумкин. Шунингдек, аҳоли томонидан хавфсизлик талабларига жавоб бермайдиган қўлбола ностандарт газ жихозларидан фойдаланиш газ тармоқларига резина шланглар улаш носоз ҳолатдаги дудбуронлардан фойдаланиш ҳамда хонадон ичида очиқ оловдан иситиш мақсадида фойдаланиш ҳолатларининг учраб туриши, фуқароларнинг ис газидан заҳарланишига ҳамда ҳаво ва газ аралашмасининг чақнаши натижасида жабрланиш ҳатто ҳалок бўлишига сабаб бўлмоқда. Ис газидан захарланиш унинг ҳаводаги концентрацияси ва таъсир муддатига боғлиқ бўлади. Бундай ҳолларда бош айланиб қаттиқ оғрийди, қусиш хушдан кетиш ҳамда нафас олиш қийинлашади баъзан ўлимга ҳам олиб келиши мумкин.\nИс гази рангсиз, таъмсиз ҳидсиз заҳарли газдир. Ис гази ер юзида энергияни жадал ишлатилишидан юзага келадиган табиатда энг кўп тарқалган заҳарловчи газлардан биридир. У асосан кўмир табий газлар ва бошқа ёқилғиларнинг тўлиқ ёнмаслиги сабабли юзага келади. Нафас олувчи ҳаво таркибида 0,1 фоиз ис газининг бўлиши ўлим ҳолатига олиб келиши мумкин. Ис гази организмга тушганда у қон таркибидаги гемоглабилин ва кисларод ташувчи эритроцитларни ўзаро боғлаб, кислародни тола бўйлаб ҳаракатланишини чеклайди натижада инсон хушини йўқотиб қўйиши мумкин. Ис газидан суюлтирилган газдан нотўғри фойдаланилганда ҳам заҳарланиш мумкин.\nЯқинда Тошкент шаҳри, Чилонзор тумани Дилхуш кўчаси 37-уйда яшаётган Акбаровлар оиласида содир бўлган фожиа бу хонадонда минг афсуслар бўлсинки 4 нафар фуқаро ёш опа-сингиллар ис газидан заҳарланиб бевақт оламдан кўз юмишган. Шунга ўхшаш яна бир ҳолат Тошкент шаҳар, Юнусобод туманида янги қурилган хонадонларнинг бирида содир бўлган. Айнан шу жойда қурувчилар томонидан ҳозирги замон талабларига жавоб берадиган иситиш қозонхоналари ўрнатилган бўлсада. ушбу фуқаролар томонидан ўзбошимчалик билан газни иситиш печига ўрнатиши, дудбуронларнинг соз носозлигини текширмаганлиги натижасида 3 нафар ёш болалар ис газидан заҳарланиб вафот этишган. Мутахассислар томонидан ўрганишларда аниқланишича дудбуронларнинг носозлиги оқибатида шундай ҳодиса содир бўлган.\nБундай нохуш ҳолатларни юзага келиши, иштирокчиси ва жабр кўришида инсонларнинг ўзлари сабабчи бўлаётганлигига алоҳида эътибор қаратиш лозим. Айниқса ушбу ҳолатларда ёш болаларнинг жабр кўраётгани ва болаларнинг ўлими юзага келаётганлиги ўта ачинарли ҳолдир.\nБу мудҳиш ҳодисаларнинг асосий сабаби аҳолининг кўп ҳолларда турмушда хавфсизлик қоида талабларини билмаслиги ёки уларга бепарволик билан қарашидандир.\nҲурматли ишчи-хизматчилар! Табиий ва суюлтирилган газдан хавфсиз фойдаланиш учун нафақат масъул мутасаддилар балки сиз-у биз ҳам бирдек масъулдирмиз. Шундагина газдан фойдаланиш оқибатида келиб чиқиши мумкин бўлган талофат ва бахтсиз ҳолатларнинг олдини олган бўламиз.\nШКБ ЁХБ ЁН ва Профилактика гуруҳи кичик инспектори сафдор\nҲусниддин Яхяев, Алишер Рахмонов\nШКБда ёнғин хавфсизлиги куни


14 Январь 13:15\n«Қозоғистон халқига» жамғармаси: Биринчи навбатда хайрия ёрдами кимларга берилади ҚР Парламенти депутатлари бир кунлик иш ҳақини «Қозоғистон халқига» жамғармасига ўтказдилар Алматидаги жабрланганларга Павлодардан 70 литр қон жўнатилди\n«Дўстларимиз билан биргаликда кўплаб хайрия лойиҳаларини молиявий қўллаб-қувватлаймиз. Хусусий, жамоат ташкилотлари, туғруқхона, Iqanat ва ҳоказо. Фожиа юз берганда эса, биз биргаликда ҳаракат қиламиз. Мамлакатдаги вазиятдан сўнг дўстларимиз билан маслаҳатлашиб, 2 миллиард тенге ажратишга қарор қилдик. Умид қиламанки, бу маблағлар айрим муаммоларни ҳал қилишга ёрдам беради. Албатта, ажратилган маблағ биринчи навбатда Алмати шаҳрига, марҳумларнинг оила аъзолари ва яқинларига сарфланади. Кейин эса Чимкент, Талдиқорған, Тараз ва бошқа шаҳарларга жўнатилади», — деб ёзди таниқли бизнесмен, BI Group раҳбари Айдин Раҳимбаев Instagramда.\nТадбиркор, шунингдек, қозоғистонликларни қийин пайтларда ташкилотчиликка чақирди.\n«Олтовлон ола бўлса оғиздаги кетади, деган гаплар замирида нима турганини сўнгги воқеалардан кейин тушунгандек бўлдик. Шундай экан, бу қийинчиликларни биргаликда енгиб ўтамиз, деган умиддаман. Кучимиз - бирликда. Янги Қозоғистонни яратиш учун биргаликда ҳаракат қилайлик», деди у.


Илтимос, ҳар қандай хатолар ёки таклифлар ҳақида бизга хабар беринг. Тизим бугунги кунда жуда катта ва кичик ўзгаришларни бошидан кечирмоқда – бу ҳужжат Faktura.uz сайтидаги янгиликларни акс эттира олмайди. Шунинг учун тизимда ва фойдаланувчи қўлланмасида фарқ бўлиши мумкин, бундай ҳолларда ҳақиқат устунликка эга.\nТошкент, 12.04.2017 йил.\nМахсус модул электрон имзо\nТизимда ишлашнинг соддалаштирилган стсенарийси\nСават қандай ишлайди?\nҲужжатлардаги имзоларни текшириш\nБиз тизимнинг ишлашини тушуниш учун, Faktura.uz модуллари қоғоз ҳужжатларининг айланиши ва қайта ишлаш модулларини ишлаб чиқишни таклиф қиламиз. Тизимда кирувчи, чиқувчи, қоралама() , бўлимлари мавжуд, шу билан биргаликда тизимда ҳужжатларни очириш ва уларни қайта тиклаш имкониятлари бор.\nТизим билан ишлашнинг видео дарслари. Файллар mover.uz (TASIX) ва youtube.com сайтларида сақланади.\nТизимда ишлаш учун нима керак?\nERI билан ишлаш учун махсус модул электрон имзо.\nСизнинг ва ҳамкорларингизнинг солиқ хизмати томонидан бериладиган ўзбекча намунадаги электрон рақамли имзо сертификати.\nТизимда сиз ва ҳамкорларингизнинг рўйхатдан ўтиши.\nМахсус электрон имзо модули\nЭлектрон рақамли имзо системаси Ўзбекистонда ишлаб чиқилган бўлиб, ўзига хос алгоритмда ишлайди. Шу боис дунйодаги етук дастурий таминот компаниялари ҳусусан Миcрософт, Мозилла, Гоогле ва шу кабилар Ўзбек алгоритми билан ишлаш модулларини тақдим қилишга шошилаётгани йўқ. Яъни дунё миқёсидаги электрон рақамли имзо тизими Ўзбекистонда ишлаб чиқарилган тизим билан фарқ қилгани учун, сизга бизнинг тизимни Э-имзо (юқоридаги ҳаволадан юклаб олиш мумкин) модули орқали ишлатишни тавсия этамиз. Файл ТАС-ИХ тармоғида жойлаштирилган.\nКорхоналарнинг бухгалтерлари электрон рақамли имзо сертификатларини ўзбек стандарти ёрдамида бир неча йиллар давомида давлат органларига ҳисобот топшириб келаётганлилари сабабли, Faktura.uz тизимини ишлатиш жараёнида ҳеч қандай қийинчиликлар юзага келмаслигига умид қилиб қоламиз.\nFirefox браузери учун қўшимча ўрнатиш босқичлари\nФойдаланувчи браузерини энг сўнгги версиясига ўрнатинг ёки янгиланг.\nHttps://127.0.0.1:64443 манзилини очинг ва “Мен хавфни тушунаман”(«Я понимаю риск») тугмасини босинг ва кейин “Истисно қўшиш”(«Добавить исключение».) тугмасини босинг.\n“Faktura.uz” тизими Ўзбекистон Давлат солиқ қўмитаси томонидан берилган ERI сертификатларидан фойдаланади. Қўшимча маълумот учун https://soliq.uz/uz/interactive/elektron_raqamli_imzo/ га мурожаат қилинг.\nБиз бир марта системанинг қандай ишлашини сўрашди. Биз қуйидагича қисқача жавоб бердик: ҳар биримиз учун фойдали бўлади деб ўйлаймиз:\nСавол: Сизнинг ресурсингиздан фойдаланиб, юридик шахс билан масофадан туриб\nшартнномани имзолашим ва хизматим учун хақ олишим мумкинми?\nИккала компания ҳам тизимда рўйхатдан ўтишлари керак:\nрўйхатдан ўтиш маълумотларини тўлдириш (ИНН, банк коди ва бошқалар);\nэлектрон почта манзилини фаоллаштириш;\nERI сертификатларини юклаб олиш;\nтизим томонидан юборилган таклифни имзолаш.\nТизимни тўлиқ қабул қилингандан сўнг ва оммавий офёртани имзолаб, бир тараф Менюдан (Новый документ) ҳужжатнинг сўнги вариантини юклайди. Сизнинг тарафингиздан (ИНН рақамингиз бойича қидириш ёки корхана номи бўйича қидирув) ва хужжатни имзолаш ва жўнатиш тугмаси босилади.Контрагент хужжатни қабул қилади ва рози бўлса хужжатни имзолайди. Бундан сўнг 3 тамонлама имзоланган шартнома( икки контрагент ва Система) хужжат Архив папкасига жойлаштирилади.\nБундан ташқари, видео материалларни бизнинг сайтимизда кўришингиз мумкин.\nERI сертификатлари билан имзоланган ҳужжатда шартнома рақами ва саналари кўрсатилган. Ушбу маълумот асосида тўловчи банк ўтказмаси шаклини тўлдиради ва пулни ижрочига ўтказади. Шунда фактуралар орқали фактураларни ва бажариладиган ҳужжатларни юборишингиз мумкин.\nҲужжатларни pdf форматида кўриш учун сизнинг компютерингизга тегишли дастурий таъминотни, масалан, Adobe Acrobat Reader дастурини ўрнатишни тавсия қиламиз. Имзоланган ҳужжатлар, сертификатлар ва рақамли имзонинг ўзи зип архивларида сақланади. Ушбу архивларни кўриш ва очиш учун тизимингизда ўрнатилган бўлмаса зип архивлари билан ишлаш учун қўшимча дастурларга эҳтиёж сезилади.\nТизимда рўйхатдан ўтиш жараёни жуда осон ва енгил. Фойдаланувчиларни рўйхатдан ўтказиш жараёнини янада содда ва қулай қилиш учун биз рўйхатдан ўтишнинг иккита усулини тақдим этдик. Сертификат орқали тизимда рўйхатдан ўтишингиз ёки керакли майдонларни қўлда тўлдиришингиз мумкин.\nТизимда рўйхатдан ўтиш учун app.faktura.uz/Account/Register саҳифасига ўтинг. Ёки бизнинг веб-саҳифамизга киринг, кейин рўйхатдан ўтиш саҳифасига ўтиш учун рўйхатдан ўтиш тугмасини босинг. Рўйхатга олиш саҳифасида, сизнинг ташкилотингиз маълумотларини кўрсатиши керак бўлган шаклни, шунингдек ҳисобингиз учун кириш маълумотларини кўрасиз.\nБизнинг тизимимизни ишлатишдан олдин E-izmoнинг энг сўнгги версияси компютерингизда ўрнатилганлигига ишонч ҳосил қилинг. Бундан ташқари, E-imzo ишлаш учун компютерингизда камида эттинчи Java-версиясини ўрнатиш керак.\nКейинчалик, тизимга босқичма-босқич топширилади.\n(1) Браузерда https://app.faktura.uz/account/register саҳифасига ўтинг.\n(2) Тўлдириш шарт бўлган (Юлдузча билан кўрсатилган: * ) қисимлар тўлдрилса форма юкланади.\nСертификатингиздан фойдаланиб рўйхатдан ўтинг\nСертификатдан фойдаланиб рўйхатдан ўтиш учун, рўйҳатдан ўтиш ойнасида «ЭРИ ёрдамида рўйҳатдан ўтиш»белгисини белгиланг.\nКейин очиладиган рўйхатда сертификатни танланг.\nСертификатингизни танлагандан сўнг, қуйидаги майдонларни сертификат маълумотингиз автоматик равишда тўлдирилади:\nЮқоридаги майдонлар тизимдаги параметрлардан ўзгартирилиши мумкин.\nҚуйидаги жойларни қўлда кўрсатиш керак бўлади:\nПаролни қайта киритинг.\nРўйхатга олиш жараёнини тугаллаш учун сиз “Оммавий офёртани ўқидим ва тўлиқ қабул қиламан” қутисини белгилашингиз керак.\nКейинги қадам ҳисобни фаоллаштиришдир. Рўйхатдан ўтиш вақтида берган электрон почта манзилига ўтинг. Faktura.uz тизимидан активлаштириш учун ҳаволали мактуб олдингиз. Ҳеч хабар бўлмаса, бироз кутинг ёки электрон почта бўлимларидаги “Спам” жилдини текширинг.\nМактубни очинг ва “Манзилни тасдиқланг ва рўйхатдан ўтказинг!” тугмачасини босинг.\nТизим ҳисобингизни (ҳисоб қайдномасини) фаоллаштиради.\nЎз аккаунтингизни фаоллаштирганингиздан сўнг, дастурга кириш учун https://app.faktura.uz манзилига ўтинг\nТафсилотларни тўлдириш ва ERI сертификатини қўшиш\nКейинги қадам – ERI сертификатингизни қўшиш ва компаниянгизнинг барча банк ва ташкилий тафсилотларини тўлдиришдир. Барча керакли модулларни ўрнатганингизга ва сертификат (иккита файл ёки битта файл) ҳар қандай қаттиқ дискнинг илдиз каталогида эканлигига ишонч ҳосил қилинг.\nКорхонангизни банк реквизитларини толдиринг:\nҲисоб рақамини киритинг.\nБанкингизнинг МФО кодини киритинг.\nБанк номи сиз тақдим қилган МФО коди бўйича автоматик равишда кўрсатилади.\nМахсус ҳисоб тўлдириш ихтиёрий.Агар сиз ушбу ҳисобга эга бўлмасангиз, ушбу майдонни ўтказиб юборинг.\nСўнг қуйидаги майдонни тўлдиринг ва сертификатингизни юкланг\nOKED учун код\nСертификатни юклаш учун системадаги сертификатингизни кераклиги ҳақидаги ҳаволани босинг ёки созламалар орқали юклашингиз мумкин\n2016-йил август ойидан бошлаб Ўзбекистон Республикаси СТК қошидаги асосий рўйхатга олиш маркази пфх кенгайтмаси билан янги турдаги сертификатга ўтишни бошлади. Агар махсус электрон имзо модули ўрнатилган бўлса, тизим ушбу турдаги сертификат учун паролни сўрайди.\nОммавий офёртани имзолаш\nТизимдаги барча хизматлардан тўлақонлик фойдаланиш учун сиз оммавий офёртани имзолашингиз керак бўлади.\nТаклифни имзолаш учун огоҳлантириш хабаридаги ҳаволани босинг ёки Киручи хужжатлар болими га ўтинг ва шартнома ҳужжатини топинг.\nҲужжатни очинг,ва “Имзо ва юбориш” тугмасини босинг.\n“Имзолаш ва Жонатиш” тугмасини босганингиздан сўнг ойна очилади. Сиз ушбу янги очилган ойнада ўз сертификатингизни танлашингиз керак.\nСизнинг бизнес ҳамкорларингиз (контрагентлар) ҳали Faktura.uz тизимида рўйхатдан ўтмаган бўлса, сиз уларни тизимга аъзо бўлишга таклиф қилишингиз мумкин. Ушбу нуқтада Янги ҳужжат / Ҳужжат саҳифасида “Таклиф” тугмасини босинг.\nКонтакт маълумотларини киритинг ва “Таклифни жўнатиш” тугмасини босинг.\nЭлектрон ҳужжат айланиши тизими билан ишлашнинг асосий интерфейси wеб-браузердир.\nИнтерфейс оддий ва ишлатиш учун қулай. Меню панели фойдаланувчи ўзи излаётган нарсаларни осонликча топиши учун мўлжалланган.\nЖўнатилмаган ҳужжат, биринчи навбатда, “Черновиклар “ папкасида яратилади, кейин контрагентга юборганингиздан сўнг, “Чиқувчи”(Исходящие) папкасига ўтади.Контрагентингиз жавоб берганидан сўнг “Кирувчи”(“Входящие”) папкага отади ва ҳужжат иккала томон томонидан Имзолангандан кейин “Архив”(“Архив” ) папкасига отади. Ҳужжатнинг имзоланган версияси ёки юбориш учун имзоланган ҳужжат сифатида юборишингиз мумкин.\nКомпаниянинг бошқа ходими билан келишиш учун юборилган ҳужжатлар “Рухсатнома”(«Согласование») папкасида жойлашган.\nТизим имзоланган ҳужжатларни оммавий оферта белгиланган муддатда сақлашни режалаштирмоқда. Шу билан бирга, биз имзоланган ҳужжатларнинг архивларини шахсий компютерларингизда сақлаймиз. Буни қуйидаги фикрлар сабабли бажариш керак.\nFaktura.uz маълумотлар сақлаш тизими эмас. Агар имзоланган электрон ҳужжатингиз бўлса, маълум бир вақт давомида сақланади. Агар лимит ёки сақлаш муддати ошиб кетган бўлса, ҳужжат автоматик равишда ўчирилади. Шундай қилиб, сиз ўзингизнинг манбаларингизга электрон ҳужжатларни сақлаш жараёнигаларига қатъий риоя қилишингиз керак.\nФавкулодда вазиятлар юзага келиши мумкин, шунинг учун ҳужжатларингизни нусхаларини яратинг.\nҲар бир фирма ҳужжатларни сақлаш тартиби, лойиҳалар бўйича кимдир, кимгадир йил ва бошқалар. Аммо, Faktura.uz тизимида, имзоланган барча денгиз қисмлари “Архив” да сақланади, бу маълум бир даражага етганидан кейин ноқулайликка олиб келади. Шунинг учун ҳужжатни дастлаб ўзингиздан сақлашга ҳаракат қилинг.\nИмзоланган электрон ҳужжат ZIP архив файлининг ичида жойлашган хизмат маълумотлари билан биргаликда сақланади. Бундан ташқари, ҳужжатларни кўриш учун Adobe Acrobat Reader ёки бошқалар каби PDF форматини қўллаб-қувватлайдиган дастур керак.\nСаватдан ҳужжатларни қайта тиклаб олиш\nСаватка 4 хил кöринишдаги Элекрон рақамли имзоланган ҳужжатлар тушиши мумкин.\n(A) Бировнинг имзосиз ҳужжати (B)Қарши томонга имзо қўймасдан ўз имзоси бўлган ҳужжат\n(C) Қарши томоннинг имзоси билан ўз имзоси бўлмаган ҳужжат (D) Ўз имзоси ва қарши томоннинг имзоси бўлган ҳужжат\nВариант (C) Қайта ишлаб чиқариш қутисидан тикланиши мумкин эмас. Агар контрагент сизни аллақачон имзоланган ҳужжатни юборса, сиз уни имзолашни рад этган сиз ва уни ўчириб қўйишингиз мумкин, лекин сиз ушбу ҳужжатнинг мазмунини кўришингиз мумкин.\nУни саватдан олиб ташлаш мумкинми?\nҲа, сиз ҳужжатларни саватдан йўқ қилишингиз мумкин. Ҳужжатнинг ҳолатига қараб, тизим ва қарши томоннинг ўз нусхалари бўлиши мумкин.\nЭРИ ва ҳужжат сақланган архивни имзосини текшириш учун қуйидаги ҳаволани ишлатинг:\nУшбу линк faktura.uz ахборот сайтида ва тизимнинг манзили – app.faktura.uz да такрорланади.\nТизим билан ишончли ишлаш учун сиз баъзи шартларни белгилашингиз керак. Қуйида тавсифлар рўйхати келтирилган, ҳақиқий жадвал тизим оммавий оффёрта таклифида берилган.\nсистема, информационная система, ИС, сервис, «Faktura.uz», «Faktura.uz» совокупность аппаратно-программных средств, торговых знаков, доменных адресов, организационно-юридических документов в электронном, бумажном и ином виде, а также услуг и товаров, используемых/ продоставляемых/связанных с информационной системой электронного документооборота «Faktura.uz»; организация которая определяет правила работы «Faktura.uz», осуществляет управление «Faktura.uz», и которая являюется информационным посредником – ООО «Space Online Genesis», оказывающее на договорной основе услуги, связанные с оборотом электронных документов, в том числе по доставке электронных документов отправителя, хранению электронных документов и др. (статьи №12, 14 и 16 Закона Республики Узбекистан «Об электронном документообороте»);


Қоидасиз жанг бўйича жаҳон чемпиони, актёр, телеэшиттиришларни олиб борувчи, кинопродюсер, ёзувчи - Олег Тактаров ўзининг "Рус айиғи" тахаллусини оқлаган ҳамда олдига қўйган мақсадларига доимо эришади. Олег жиу-житсу бўйича жаҳон чемпиони унвони соҳиби, АҚШ, Япония ва Бразилияда ўтказилган аралаш якка курашлар бўйича ўтказилган турнирларнинг совринларини қўлга киритган. Спортдаги ютуқлари ва "Рус айиғи"нинг шуҳрати Тактаров учун Голивудга йўл очди. Спортчи Америкада ва Россияда ишлаб чиқарилган 40 дан ортиқ кинокартиналарда суратга тушиб, кино ихлосмандларининг эътирофига сазовор бўлди. Россиялик телетомошабинларга у яна марказий телевидениеда кўрсатувларни олиб борувчи сифатида ҳам машҳур.


Россияда тўрт ўзбекистонлик ёниб кетди\nМосква вилояти Солнечногорск шаҳарчасидаги меҳнат мигрантлари яшайдиган турар жойда ёнғин содир бўлди.\nТОШКЕНТ, 14 ноя — Sputnik. Москва вилояти Солнечногорск шаҳарчасидаги меҳнат мигрантлари яшайдиган турар жойда ёнғин содир бўлди.Ёнғин 13 ноябрь куни шаҳарчадаги Прибрежная кўчасида жойлашган қурувчиларнинг вақтинча турар жойида рўй берган.Ўзбекистон Ташқи меҳнат миграцияси агентлигининг Москва шаҳридаги ваколатхонаси ушбу ҳолат юзасидан Фавқулодда вазиятлар вазирлиги ходимлари билан алоқа ўрнатган.Ёнғин оқибатида бу ерда яшаб келган меҳнат мигрантлари орасида 2 киши жароҳат олган ва 4 киши вафот этган.Вафот этганларнинг шахсига аниқлик киритилган. Маълум бўлишича, уларнинг барчаси Ўзбекистон фуқаролари (Ш.А. 1969 й.т., Э.У. 1998 й.т., Ш.К. 1987 й.т., А.Р. 1998 й.т.).Ҳолат назоратга олинган. Вафот этган ўзбекистонликлар жасадларини Ватанга қайтариш чоралари кўрилмоқда.\nёнғин, москва, мигрантлар, миграция, россия, ташқи меҳнат миграцияси агентлиги\nСолнечногорск шаҳарчасидаги меҳнат мигрантлари яшайдиган турар жойда ёнғин содир бўлди. Бунинг оқибатида тўрт ўзбекистонлик ҳалок бўлган.\nТОШКЕНТ, 14 ноя — Sputnik. Москва вилояти Солнечногорск шаҳарчасидаги меҳнат мигрантлари яшайдиган турар жойда ёнғин содир бўлди.\nЁнғин 13 ноябрь куни шаҳарчадаги Прибрежная кўчасида жойлашган қурувчиларнинг вақтинча турар жойида рўй берган.\nЎзбекистон Ташқи меҳнат миграцияси агентлигининг Москва шаҳридаги ваколатхонаси ушбу ҳолат юзасидан Фавқулодда вазиятлар вазирлиги ходимлари билан алоқа ўрнатган.\nЁнғин оқибатида бу ерда яшаб келган меҳнат мигрантлари орасида 2 киши жароҳат олган ва 4 киши вафот этган.\nВафот этганларнинг шахсига аниқлик киритилган. Маълум бўлишича, уларнинг барчаси Ўзбекистон фуқаролари (Ш.А. 1969 й.т., Э.У. 1998 й.т., Ш.К. 1987 й.т., А.Р. 1998 й.т.).\nҲолат назоратга олинган. Вафот этган ўзбекистонликлар жасадларини Ватанга қайтариш чоралари кўрилмоқда.


Газета СБХ / 2014 год / № 47 / 8 декабрь – Ўзбекистон Республикаси Конституцияси куни\nАҳоли турмуш даражаси кўпинча киши бошига тўғри келадиган даромадга қараб белгиланади. Лекин фақат моддиятга асосланган бу қараш ҳаёт сифатини тўла ифодалай олмайди. Зеро, аксарият одамлар умр мазмунини бой бўлишда эмас, соғлом ва бахтли ҳаёт кечириш, тинч-хотиржам яшашда, деб билади.\nШу боис кейинги пайтларда ҳаёт сифатини аниқлашда аҳолининг таълим олиши, меҳнат қилиши, тиббий хизматдан фойдаланиши, мазмунли ҳордиқ чиқариши учун яратилган шароитлар, мамлакатдаги тинчлик ва осойишталик, одамларнинг эртанги кунга ишончи каби кўплаб жиҳатлар эътиборга олинмоқда.\nМамлакатимиз ривожи, халқимиз турмуш даражаси ва ҳаёт сифати мазкур мезонларга тўла мос келади. Бу нуфузли халқаро ташкилотлар, етакчи экспертлар томонидан алоҳида эътироф этилмоқда.\nЯқинда халқаро Легатум институти (Буюк Британия) томонидан дунё мамлакатларининг 2014 йилги фаровонлик индекси эълон қилинди. Унда Ўзбекистон 57-ўринни эгаллади.\nМазкур индекс (The Legatum Prosperity Index) Бирлашган Миллатлар Ташкилоти, Жаҳон банки, Иқтисодий ҳамкорлик ва тараққиёт ташкилоти, Жаҳон савдо ташкилоти каби нуфузли муассасаларнинг статистик маълумотлари, ижтимоий тадқиқотлар ва экспертлар баҳоси асосида тузилади. Ҳаёт фаровонлигини таъминлайдиган 89 кўрсаткични қамраб олган энг муҳим саккиз соҳа – иқтисодиёт, тадбиркорлик, бошқарув тизими, таълим, соғлиқни сақлаш, хавфсизлик, шахсий эркинлик ва ижтимоий сармоя бўйича дунё мамлакатларининг ютуқларини ифода этади.\nБу йилги рейтингда Ўзбекистон аҳоли ҳуқуқларининг кафолатлангани, ҳукуматга, мамлакат мудофаа қобилиятига ишонч, таълим олиш, тўйиб овқатланиш ва санитария имкониятлари, жиноятчиликнинг камлиги каби қатор муҳим параметрлар бўйича етакчи ўн мамлакат қаторидан жой олди. «Ижтимоий тараққиёт» кўрсаткичи бўйича дунёда 16-ўринни эгаллади.\nАлбатта, бундай муваффақиятларни таъминлаган ишлар, омиллар кўп. Лекин уларнинг энг асосийси мамлакатимиздаги тинчлик-осойишталикдир. Зеро, тинчлик барқарор юртдагина ислоҳотлар самара беради, тараққиёт бўлади, одамлар ўз мақсадларини амалга ошира олади, ҳаётидан рози бўлиб яшайди.\nДунёнинг турли мамлакатларида рўй бераётган воқеаларга, нотинчликнинг мудҳиш оқибатларига назар солсак, юртимиздаги тинчликнинг аҳамияти янада яққолроқ намоён бўлади.\nМинг шукурки, мамлакатимизда тинчлик-осойишталик ҳукмрон. Одамлар қалбида хотиржамлик. Президентимиз Ислом Каримов раҳнамолигида амалга оширилаётган ислоҳотлар самарадорлигининг, барча соҳалардаги тараққиётнинг асоси шу. Давлатимиз раҳбари «Юксак маънавият – енгилмас куч» китобида таъкидлаганидек, биз барқарор тараққиёт ва фаровон ҳаётга эришиш йўлида ўз олдимизга қандай режа ва дастурларни қўймайлик, барча олижаноб орзу-интилишларимизни амалга оширишнинг ягона шарти ва гарови – бу тинчлик ва осойишталикдир.\nМустақиллик, тинчлик туфайли халқимиз салоҳияти юзага чиқаётир. Ўзбекистон бугун замонавий автомобиллар, телекоммуникация ускуналари, компьютер техникаси, кенг турдаги маиший электроника маҳсулотлари ишлаб чиқармоқда. Юқори сифатли, рақобатбардош маҳсулотларимиз ички бозорни тўлдириш билан бирга экспортга ҳам йўналтирилмоқда. Юртимизда ҳатто дунё миқёсида ноёб саналган йирик саноат комплекслари бунёд этилаётир.\nБундай муваффақиятларнинг барқарор ва бардавом бўлиши учун Юртбошимиз раҳнамолигида танлаган йўлимизда собитқадам бўлиб, мамлакатимизда амалга оширилаётган ислоҳотларга ўз ҳиссамизни қўшишимиз жоиз. Чунки унинг қувончи ҳам, ташвиши ҳам ўзимизники. Зотан, шу азиз Ватан – барчамизники!\nЎзбекистон Республикасининг Конституцияси, 14-модда.


Муносабат – O‘zbekiston Badiiy akademiyasi\nФахрий аъзоларга эътибор..\nЎзбекистон Бадиий ижодкорлар уюшмаси ходимлари таниқли график рассом Леонид Маркин хонадонига ташриф буюрдилар. Уюшма аьзоси, график рассом Л.Маркин 87 ёшни қарши олди. У ҳамон тетик ва ғайратга тўла ижодкор. Рассом билан қизғин суҳбат бўлди. У ўзининг ҳаетий ва ижодий йўли ҳақида сўзлаб берди. Яратган асарлари ва ижодий режалари билан таништирди. Л.Маркин ижодига мансуб плакатлар тўплами […]\n2021 йил мамалакатимиз тараққиёти учун муҳим ўзгаришлар, улкан ютуқларга бой йил сифатида тарих зарварақларидан жой олди. Ушбу ўзгаришлар ва янгиланишларга монанд тарзда Ўзбекистон Бадиий академияси Камолиддин Беҳзод номидаги Миллий рассомлик ва дизайн институти жамоаси ҳам ушбу йилда бир қанча муваффаққиятларга эришди. Хусусан, қабул жараёнларининг барча жабҳаларида ўтган йиллардаги каби бир қанча омилларни ўз ичига олган […]\nЎзбекистон Республикаси санъат арбоби, «Меҳнат шухрати» ордени соҳиби, Ўзбекистон Бадиий академияси ҳақиқий аъзоси, рангтасвирчи рассом Атахон Аллабергенов 74 ёшида бу дунёни тарк этди. Ўзбекистон Бадиий академияси марҳумнинг оила аъзоларига ва яқинларига чуқур ҳамдардлик билдиради.\nБугун 6 июнь куни Пойтахтимиздаги Пушкин ҳайкали жойлашган майдонда таниқли рус шоири Александр Пушкин таваллудининг 222 йиллигига бағишланган адабий-маърифий тадбир бўлиб ўтди. Тадбирни Ўзбекистон Ёзувчилар уюшмаси раиси, Ўзбекистон халқ шоири Сирожиддин Саййид очиб берди. Сўзга чиққанлар Пушкиннинг дунё адабиётига қўшган ҳиссаси ҳақида атрофлича маълумотлар берди. Таниқли шоирлар Пушкин ижодидан янги таржималарни ўқиб эшиттирди. Ёш ижодкорлар […]


Каримов сиëсатининг кескин танқидчиси Толиб Ëқубов 12 йиллик қочқинликдан сўнг Ўзбекистонга қайтди – Huquqbon\nКаримов сиëсатининг кескин танқидчиси Толиб Ëқубов 12 йиллик қочқинликдан сўнг Ўзбекистонга қайтди\nSentabr 26, 2018 Sentabr 26, 2018 huquqbon\n2014 йилда фуқароликдан чиқариб юборилган Ислом Каримов сиëсатининг кескин танқидчиларидан бири – Ўзбекистон инсон ҳуқуқлари жамияти раҳбари Толиб Ёқубов 26 сентябрь куни 12 йиллик муҳожиратдан сўнг Ўзбекистонга қайтди.\nҲуқуқ фаолини Тошкент аэропортида яқинлари ва ҳамкасблари қарши олишди. Толиб Ёқубовнинг Озодликка айтишича, аэропортда у ҳеч қанақа муаммога дуч келмаган.\nТаъқиб-тазйиқлар остида Ўзбекистонни тарк этишга мажбур бўлган ҳуқуқ фаоли аввалроқ Тошкент қарори билан ўзининг фуқароликдан чиқариб юборилганидан бехабар қолганини айтганди.\nИслом Каримов вафотидан сўнг Ўзбекистоннинг Франциядаги элчихонасига виза сўраб қайта-қайта мурожаат қилган Толиб Ёқубовнинг Озодликка маълум қилишича¸ Ташқи ишлар вазирлиги ўзининг Франция саëҳат ҳужжатига бир йиллик ўзбек визаси қўйиб берган.\n– Ҳеч қўрқмасдан Ўзбекистонга бораверинг, Тошкентда ҳеч қандай муаммо бўлмайди, деди консул. Мени элчихонада жуда яхши қабул қилишди ва 10 дақиқа ичида 1 йиллик виза беришди, ўзим ҳам жуда ҳайрон қолдим. Ҳозир қўрқаётганим йўқ. Икки йил кам 80 га кирдим. Хастаман, мендан Ўзбекистонга нима ёмонлик келиши мумкин (кулади)? Ўзбекистонни жуда соғинганман. Боришимга яқинларим, чет эл ташкилотлари, элчихоналардан одамлар чиқишини айтишди. Борсак кўрамиз энди, – деганди Озодлик билан Париж аэропортига кетаëтиб гаплашган Толиб Ёқубов.\nЎзбекистон президенти Шавкат Мирзиёевнинг келаси ой давлат ташрифи билан Францияга бориши кутилмоқда.Бу Шавкат Мирзиёевнинг Европа Иттифоқи давлатига президент сифатидаги илк сафари бўлади.\nМамлакатда биринчилардан бўлиб иш бошлаган Ўзбекистон инсон ҳуқуқлари жамияти раиси Толиб Ëқубов, 2005 йил Андижон воқеаларидан сўнг ҳукумат тазйиқларидан қочиб, юртини ташлаб чиққанди.\nУ Франция боргач, Ўзбекистон инсон ҳуқуқлари жамиятини хорижда рўйхатдан ўтказди ва маълум муддат фаолиятини четдан туриб, давом эттиришга уринди.\nPrevious postTolib Yoqubov vatanga qaytdi\nNext postТ. Ёқубов: Фуқароликдан айрилганларга ёрдам бераман!


Малика ва Наримон Султонхўжаевлар: «Севги, бу — орзуларнинг ушалиши!» - 24 Сентября 2016 - www.SheJoT.CoM\nГлавная » 2016 » Сентябрь » 24 » Малика ва Наримон Султонхўжаевлар: «Севги, бу — орзуларнинг ушалиши!»\nКлипмейкер, продюссер, оператор, актёр, каскадёр ва энг асосийси, бахтли оиланинг султони! У Маликасини бир кўришда севиб қолган экан. Ўзига ўзи совчи бўлгани, тўй кунидаги ҳангомаларини эшитсангиз, саргузашт асар ўқигандек бўласиз. Лойиҳамизнинг навбатдаги иштирокчилари Малика ва Наримон Султонхўжаевлар билан бўлган суҳбатимиз сизни ҳайрон қолдирадиган, ўйлантирадиган ва қувноқ кайфият улашадиган лаҳзаларга бой бўлди.\n— Наримон, муҳаббатингизни суратга олиш майдончасида учратган экансиз?\nНаримон: — Суратга олиш майдончасидаги учрашувимиз сал кейинроқ бўлган. Илк бор Маликани Мавлуда Асалхўжаеванинг клипида кўрганман. Бир қарашдаёқ шу қизга қандайдир меҳрим тушиб қолган. Кейин у ҳақида суриштирдим. Дизайнер Ҳилола Шер билан яқин дугона эканлигини билиб, «Нима қилиб бўлса ҳам, шу қизни суратга олиш майдончасига олиб келасан», дедим. Яқиндан танишиш мақсадида Муниса Ризаеванинг «Болливуд-Голливуд» номли қўшиғига ишланаётган клипга таклиф қилдим. «Акаси рухсат бермаётган экан» дейишларига ҳам қарамай, «Кўндир, бир иложисини топ», деб Ҳилолани ҳоли-жонига қўймагандим. Учрашувимизга ҳам айнан Ҳилола сабабчи бўлган. Хуллас, Малика келган. У ёқ-бу ёқдан гапга соламан, қани энди бирор нима деса. «Ҳа», «Йўқ»дан нарига ўтмайди. Ичимда «Камгапгина экан, айни менбоп», дегандим.\n— Нега айнан Малика? Ахир клипда суратга тушадиган қизлар камми?\nНаримон: — У тасаввуримдаги идел аёл образига мос келди. Аввалдан тақдиримни боғлайдиган иккинчи бўлагим мақтанчоқликдан йироқ, камгап, сабрли, одобли ва чиройли бўлса дердим. Лекин ҳамма ҳислатларни ўзида мужассамлаштирганини учратмаганимдан сўнг бунақаси йўқ экан-да, деб шаштимдан қайтгандим. Маликани учратганимда эса унда ўзим излаган барча фазилатларни кўра олганман. Мени ўзимга ром қилгани ҳам шу.\n— Наримон ҳақидаги илк таассуротингиз қандай бўлган?\nМалика: — Менда аксинча, Наримон ака тасаввуримдаги йигит образига мос келмасди, очиғи (кулади). Учрашувимизга қадар Наримон Султонхўжаев деган клипмейкер борлигини билмаганман ҳам ҳатто.\n— Фикрингиз ўзгаришига нима туртки бўлди?\nМалика: — Онам «Ҳақиқий муҳаббат тўйдан кейин бошланади. Муҳими, эркак кишининг севгиси, меҳри эътибори. Биз — аёллар кўникувчан бўламиз», деб айтарди. Ёш эдим, лекин волидамнинг сўзларига кириб, тўғри қилганимни бугун англаб етаяпман.\nНаримон: — Съёмка жараёни тугагач, онам ва бувим раҳматли билан маслаҳатлашиб, Маликаларникига совчиликка борганмиз. Бувимга «Сиз бошлаб беринг, қолганини ўзим давом эттираман», деганман. Ўзим учун ўзим гапириб, нон синдириб, тўй кунини ҳам белгиладим. Қайнонам мени бир кўришдаёқ ёқтириб қолган. Шу сабабли Маликага «Яхши йигит, рози бўлавер», деган-да.\nМалика: — Аслида, тўйимиз уч ойдан кейин бўлиши керак эди. Наримон ака қўнғироқ қилиб, «Йигирма кундан кейин тўй!» деганида мен ҳам, яқинларим ҳам шошиб қолганмиз.\nНаримон: — Фикру хаёлим тўй билан банд бўлиб қолгани учун қўлим ишга бормай қолган. Шунинг учун тезлаштирганман.\n— Севги қиссангизда дил изҳори қачон янгради?\nНаримон: — «Сени севаман!» деб бутун оламга жар солмаганман. Учрашувга чиққанимизда совға-саломларимни берганман-да, «Яхши-ёмон кунимда ҳамиша ёнимда бўлишга тайёрмисан?» деб сўраганман. Сукут сақлаган. «Кўнглинг бўлса, рози бўл. Агар ишончинг бўлмаса, ҳали ҳам кеч эмас», дея айтганим ҳам ёдимда.\n— Уйланиш қарорига келишдан олдин рафиқангизни синаганмисиз?\nНаримон: — Ҳа, Тоҳир Содиқовнинг «Умримда биринчи бор...» деб бошланадиган ашуласи бор-ку, ўшани. Ўзимизни-ўзимиз табриклаганмиз. Аввалдан тўйимда маза қилиб рақсга тушаман, хурсандчилик қиламан, деб ният қилардим. Ахир тўй бир марта бўлади! Ясатилган қўғирчоқдек ўтириш нимаси?\n— Уйланганингиздан кейин кун тартибингиз ўзгардими?\nНаримон: — Уйланишимдан аввал асосий вақтим ижод қилиш билан ўтарди, йигитлар билан ижарага олган офисда «яшардик». Ижодий гуруҳимиздаги йигитлар Санжар Маткаримов, Муҳаммадали Искандаров, Саша Ким ва Максим Борисов учун офис бўйдоқлар ҳужраси эди. Мендан аввал Максим уйланди. Бир куни офисга келиб, «Йигитлар уйланаяпман» деган-да, нарсаларини йиғиштириб кетган. Ундан кейин бу анъанани мен давом эттирдим. Сўнгра қолган йигитлар ҳам оилали бўлишди. Хуллас, бўйдоқлар рўйхати якунланиб, офисни ҳам топшириб юбордик. Олахуржун елкамга тушгач, уйга эрта қайтадиган бўлдим. Ўша дамларни ҳали ҳам кулиб эслайман.\n— Рафиқангиз иқтисодчи. Оила бюджетини ўзи назорат қилса керак?\nНаримон: — Ҳисоб-китоб менинг қўлимда. Малика фақат сарфлашни билади.\nМалика: — Пулни тўғри сарфлашга ҳам уқув керак-ку, ахир!\nМалика: — Ҳозирча йўқ. Соч турмаклаш ва визаж маҳорати бўйича дарс олдим. Тикувчиликни ўргандим, эгнимдаги кўйлакни ҳам ўзим тикканман.\nНаримон: — Ойим бирор жойга борадиган бўлсалар, пардоз-андоз қилиб қўяди. Бўш қолишди дегунча, бирор турмакни тажриба қилишади. Кўз тегмасин, қайнона-келин жуда аҳил.\n— Қизиқ, ҳаётингизда рашкка ўрин қолганми?\nНаримон: — Бўлмасам-чи?! Рашк бўлиши керак ва шарт! Аммо меъёрни унутмаслик лозим.\nМалика: — Авваллари Наримон акани роса қизғонардим. Ўғлимиз туғилгач, бу одатим салгина юмшади. Ҳозир унчалик рашк қилмайман.\nНаримон: — Ҳомиладорлигингда жуда рашкчи бўлиб қолгандинг, эслайсанми?! «Бунақа рашк қилаверсанг, уйга келмайман», дердим.\n— Гап-сўзларингизни тинглаб, жаҳлингиз тез бўлса керак деган тахминга бораяпман.\nМалика: — Осмонимизни булут қоплаётганини кўришим билан, жим бўламан (кулади).\nНаримон: — Буржим эгизак. Баъзида иккинчи Наримоннинг гапига кириб, ўзимни назорат қилолмай қоламан. Феълимни билганим боис бировнинг дилини оғритиб қўймай деб, ҳаракат қиламан.\nНаримон: — Албатта. Аёлим пазанда, пишир-куйдирни боплайди. Жуда меҳрим товланиб кетса, тухум қовуриб бераман. Бу ишни қойиллатаман.\n— 2014 йил фарзандли бўлдингиз. Ўғлингиз Арслонбекнинг туғилиши бирингизни ота, бирингизни она мақомига кўтарди.\nНаримон: — Тўйимиздан сўнг бир йилча рафиқамнинг бўйида бўлмади. Ҳаммаси яратганнинг қўлида деб, яхши ният қилдик. Болалигимдан спорт билан шуғулланаман. Ўша кезларда аёлимни ҳам ўзим билан жисмоний машқларга олиб борардим. Кейин ҳомиладор бўлди. Жисмоний фаоллик соғлигини ижобий томонга ўзгартирган экан. Ота бўлишим ҳақидаги хабарни эшитишни хаёлан тасаввур қилардим. Лекин ҳақиқатан юз берганида, рости, қўрқиб кетдим. Ичимдан хурсандман, аммо жуда қувониб кетмаслик керак, эсон-омон дунёга келтириб олсин, деб ният қилдим.\nМалика: — Ҳомиладорлигимда Наримон ака атрофимда парвона бўлди. Тобим бўлмаганида 17 кун ўзлари укол қилган, яна қоринга олинадиганини. Бошқа эркакнинг балки матонати етмасмиди, аммо турмуш ўртоғим шундай асраб-авайлардиларки, шундай инсонга рўбарў қилганига Яратганга шукрона айтардим.\nНаримон: — Ҳомиладорликда аёлларнинг феъли ўзгариб тураркан-да, аёлимда ҳам шунақа ҳолатлар бўлган. Аммо жуда инжиқлик қилиб қийнамаган.\n— Илк бор ўғлингизни қўлингизга олганингизда нималарни ҳис этгансиз?\nНаримон: — Сендан хавотир олганман-да. Ўғлимни қўлимга тутқазишганида... тасвирлаб беролмайман, қувонч, ҳаяжон, маъсулият — ҳаммаси бир вақтда пайдо бўларкан. Кўзлари катта-катта, бармоқлари уз-у-ун, болаларга ўхшаб йиғламайди, атрофни кузатади.\nМалика: — Ўшанда ҳам уришиб бергандингиз, ёдингиздами?\nНаримон: — Уришаман-да, боланинг кийимларини машинада унутиб қолдиришибди. Қиш бўлса, совуқда болани қандай қилиб кийинтирасизлар, нега қолиб кетади, деб жаҳлим чиққан.\n— Бунча талабчан бўлмасангиз?\nНаримон: — Феълим шунақа. Ҳеч нарсага бефарқмасман.\n— Ўғлингиз тарбиясида ҳам қаттиққўл бўласизми?\nНаримон: — Отам тарбиямига қаттиқ турган. Қўл жанги бўйича мураббий, болалигимда «Машғулотга боргим келмаяпти» десам, мажбурлаб олиб кетарди. Ақлимни таниганимдан сўнг отам яхшиям шундай қилган экан, деб миннатдор бўлганман. Спорт ёрдамида ўзимга ишончим ошган, иродам мустаҳкамланган. Ўғлимни ҳам отам сингари тарбиялашни истайман. Замонга қараб, мослашишим мумкин, асосийси, дангаса бўлишига йўл қўймаслик. Чунки эркак киши дангаса бўлиб қолса, бундан ёмони йўқ. Бобом раҳматли кичиклигимиздан «Ялқов бўлманглар, меҳнатдан қочманглар» деб таъкидларди. Ҳовлига борсак, сира бўш қўймасди. Шу нарса ҳаёт тарзимга айланиб қолган. Меҳнат қилсам, барча орзуларимга эришаман. Лабз қилдимми, бажаришим шарт. Бирор манфаат кўрмасам ҳам. Кимгадир яхшилик қилганим қолади-ку, дейман. Кимгадир яхшилик қилсам, албатта, ўзимга қайтади. Бундай воқеалар ҳаётимда кўп бўлган.\n— Ўғлингиз болалигингизга ўхшаса керак?\nНаримон: — Айниқса, сочини калга олдирсак, ота-бола бир хил бўлиб қоламиз.\nМалика: — Ойижоним «Худди Наримоннинг болалиги», дейди.\n— Суҳбат якунида бахтли ва мустаҳкам оила сири?\n— Оилангизга кўз тегмасин! Ҳамиша бир-бирингизга меҳр-муҳаббатда яшанг!\n— Авваллари кўп китоб ўқирдим. Ҳозир эса вақтим бўлганида, уяли телефондаги электрон нусхасини ўқиб тураман. Ўқишим керак бўлгани учун мутолаа қилишни истамайман. Китобни соғиниб қўлга олсангиз, ана унинг гашти бошқача бўлади.\n— Машҳурлик ёқимли туйғуми?\n— Бир тарафдан ёқимли, иккинчи томондан юки ҳам бор. Ҳаммаси қандай қабул қилишингизга боғлиқ.\n— Наримон Султонхўжаевнинг ҳаётий принципи?\n— Нима бўлганда ҳам, ҳаммаси яхшиликка бўлишига ишониш, фақат олға бориш ва одамларнинг дилини оғритмаслик.\n— Ўзингизни омадли инсонлар сафига қўшасизми?\n— Дўстларим омадлисан дейишади. Меҳнатимга яраша омадим ҳам бўлса керак-да.\n— 30 ёш. Бу давр ҳақида нима дейсиз?\n— Яқинда 30 ёшга кирганда қандай ўзгаришлар бўлиши мумкинлиги ҳақида ўқидим. Бу ёшда ҳам «ўтиш» даври бўларкан. Баъзилар ҳаётда ҳеч нимага эришмадим, деб ўйлаб қолиши мумкин экан. Лекин ўз устида ишлашда давом этса, ҳаракатда тинмаса, муаммо бўлмайди. Ҳар қалай мен шундай қилаяпман. Ўзимга-ўзим «Фақат олдинга, ижод қилишда давом эт, семириб кетма», деб тинмай такрорлайман.\n— Қишда маҳалламиздаги ҳамма болалар кўчада чанғи учишарди. Улар билан бирга ўйнашни хоҳлардим-у, аммо чанғим синганди-да. Уйда чанғимни сим билан маҳкамлардим, бироқ кўчага чиққач, яна синиб қоларди. Яхмалак учолмаганим алам қилганидан уйга кириб, деразадан осмонга қараб, йиғлардим. «Эй Худойим, нега менинг чанғим синиб кетаверади? Менинг ҳам омадим келсин» деб болаларча нола қилардим.\nДўстларим омадлисан дейишганида ўша воқеани эслайман. Ҳозир ўзимнинг фарзандим бор, лекин ҳали ҳам болаларча мўъжизаларга ишонаман.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 270 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


25.08.2018\tСиёсат Comments Off on Шавкат Мирзиёев давлат ташрифи билан Францияга боради 67 Показы\nУзбекистон президенти Шавкат Мирзиёев шу йилнинг октябр ойида давлат ташрифи билан Францияга боради. Бу хакда Podrobno.uz нашри хукуматдаги манбасига таяниб хабар берди.\nНашрга кура, ташрифни юкори даражада амалга ошириш учун бош вазир уринбосари Азиз Абдухакимов бошлик комиссия тузилган. Бу Шавкат Мирзиёевнинг президент булганидан буён Европа давлатига илк давлат ташрифи булади.\nУзбекистон Франция билан савдо-иктисодий алокаларни ривожлантиришдан манфаатдор. Июл ойида Парижда Узбекистоннинг савдо уйи очилган эди. Уз навбатида Франция Тошкент хукуматини инсон хукуклари ва демократизация борасидаги ислохотларни жадаллаштиришга ундаб келади.\nУзбекистон президентининг Францияга кутилаётган ташрифи арафасида Париждаги узбек элчихонаси Франция фукаролигини олган сиёсий кочкин, “Узбекистон Инсон Хукуклари Жамияти” раиси Толиб Ёкубовга ватанига бориш учун бир йилга виза бергани маълум булди.\nЁкубов 2014 йилда президент Ислом Каримов фармони билан узбек ватандошлигидан чикарилган эди.\nПред. Масжидлардаги ваъзлар мавзуси яна давлат назоратига кайтарилди


«Бизда иқтидорлар кўп, уларга керакли шароитни яратиб бериш керак». Умид Аҳмаджонов спорт ва футболдаги ислоҳотлар, бўлажак Олимпиада режалари ҳақида\nFeb. 10, 2018, 3:40 p.m. 4551\nЎзбекистон Миллий олимпия қўмитаси президенти, ЎФА биринчи вице-президенти Умид Аҳмаджонов Пёнгчангда бўлиб ўтаётган қишки олимпиада ўйинлари очилиш маросимида иштирок этди. Ушбу тадбир ниҳоясига етгач, МОҚ раҳбари билан қисқача интервью қилишга қарор қилдик. Гаплашиш учун мавзу кўп, спорт мавзуларида эса тақвим зич. Шу боис имкон қадар бугунги кунда асосий масалалар бўйича саволлар берилди. Албатта саволлар Олимпиада ва бевосита футболга алоқадор бўлди.\n— Ассалому алайкум, Умид ака! KUN.UZ жамоаси сизга бир неча саволлар билан мурожаат қилмоқчи эдик.\n— Ваалайкум ассалом, аввало эътибор учун ташаккур. Спортимиз тараққиёти, Олимпия ҳаракати ривожи йўлида ҳар қандай саволларга жавоб беришга тайёрман.\n— Қишки олимпиада очилиш маросимида қатнашдингиз. Умуман камида икки кундан буён худди шу спорт байрами ичида яшаяпсиз? Умуман бу мусобақанинг дунёда тутган ўрни ҳақида аниқ тасаввурга эга бўлдингизми? Ўзбекистон сўнгги йилларда номигагина иштирок этаётган бу мусобақага ҳам эътиборни кучайтиришимиз лозимлиги учун қандай асосларни кўрдингиз у ерда?\n— Олимпия ўйинларида бундан аввал ҳам иштирок этганман. Шуни айтишим мумкинки, Олимпиада умуман ўзгача мусобақа. Жаҳондаги хеч бир спорт фестивали бунга тенглаша олмайди. Бутун дунё бўйлаб миллионлаб, миллиардлаб спорт мухлислари ушбу мусобақани кузатиб боришади. Айни пайтда бу ерда дўстлик, ҳамжиҳатлик, байрам кайфияти ҳукмрон. Ушбу мусобақада спорт миллатларни, халқларни бирлаштириши яққол кўзга ташланади. Албатта, азал-азалдан маълумки, Олимпия ўйинлари вақтида ҳаттоки урушлар тўхтаган. Мусобақани тинч йўл билан ўтказишга келишиб олинган. Биргина мисол. Шимолий ва Жанубий Корея мамлакатлари турли келишмовчилик, сиёсий низоларга қарамасдан ушбу мусобақанинг очилиш маросимида битта байроқ остида Олимпия стадионига чиқиб келишлари спортнинг, Олимпия ўйинларининг куч-қудратини кўрсатиб турибди. Умуман олганда, Корея терма жамоалари мусобақанинг якунигача битта яхлит мамлакат сифатида баҳсларда иштирок этади. Бу халқлар ўртасидаги бирдамликни, ҳамжиҳатликни таъминлашга ҳисса қўшади деб ўйлайман. Айнан Олимпия ўйинлари туфайли, ҳар икки мамлакат делегациялари ярашув сулҳини амалга ошириб, келишувга эришганликлари жуда катта натижа.\nДарҳақиқат, бизнинг спортчиларимизнинг сони қишки олимпия ўйинларидаги иштироки йилдан йилга камайиб кетяпти, бунинг оқибатида қишки спорт турларига халқимизнинг қизиқишлари ҳам сусайиб кеаётганини билиш қийин эмас. Лекин қанчалик қийин шароитлар бўлмасин бизнинг спортчиларимиз ушбу олимпиада ўйинларида иштирок этиш шарафига муяссар бўлдилар. Лекин сизнинг «номигагина» деган сўзлариз бу ерда ноўрин чунки ҳар битта иштирокчи бу ерга келишидан олдин бир қанча лицензия берувчи мусобақаларда қатнашиб ўз ўрнини мустаҳкам қилиб қўяди.\nБундан буён, Ўзбекистонда қишки спорт турларини ривожлантиришга шахсан Президентимиз Шавкат Миромонович Мирзиёев томонидан алоҳида эътибор қаратилмоқда. Тошкентда қурилаётган кўптармоқли «Ҳумо» муз саройи, қолаверса, вилоятларда, Чимёнда қурилаётган тоғ чанғиси мажмуаси қурилаётгани гапларимни исботлайди. Албатта, бундай муз саройининг, чанғи комплексларининг кўпайиши, ҳоккей жамоаларининг шаклланиши Ўзбекистонда қишки спорт турларининг ривожланишига туртки бўла олади. Мен ишонч билан айта оламанки, яна тўрт йилдан сўнг ўтказиладиган қишки Олимпиадада Ўзбекистон бундан кўпроқ делегация билан боради. Биз нафақат иштирок, балки, медаллар учун ҳаракат қилишни бошлаймиз. Бунга шубҳа йўқ. Биламизки, Ўзбекистон тарихида Олимпиадалардаги илк медаль айнан қишки Олимпия ўйинларида қўлга киритилган. Ишончим комил, бизда иқтидорлар жуда кўп. Уларга эътибор берсак, шарт-шариотлар яратадиган бўлсак, албатта керакли натижага эриша оламиз.\n— Ҳозир ўзингиз «Ҳумо» муз саройи сўз очдингиз. Худди шу мавзуда савол бермоқчи бўлиб тургандим. Тошкентда катта қишки спорт саройи қуриляпти. Бу шунчаки Тошкент шаҳрини кўз-кўз қилиш учунми? Ёки эътибор ростан ҳам ошадими? Яъни келгусида ташлаб қўйилмаслиги, фақат чирой учун бу бино турмаслиги учун нима режалар қилинмоқда? Нима қилсак, бу комплексдан максимал фойдаланиш мумкин? Ҳозир йўқ эътибор ошади деб жавоб беришдан осони йўқ. Лекин ростан ҳам эътиборни ошишига ҳаммани ишонтира оладиган қандай аниқ амалий ишлар қилиняпти?\n—Ҳар бир спорт иншооти шаҳарнинг кўркига кўрк бахш этиши турган гап лекин ушбу саройнинг қурилиши бу шунчаки Тошкент шаҳрини кўз-кўз қилиш учун эмас албатта. Бунинг учун, шунча маблағ сарфлаб, муз саройини қуриш шарт эмасди. Ушбу муз саройидан қандай қилиб оқилона фойдалансак бўлади деган саволизга келсак, бугунги кунда юртимизда қишки спорт турлари бўйича тўртта мустақил федерация ташкил этиляпти. Булар ҳоккей, фигурали учиш, чанғи спорти ҳамда сноуборд ва кёрлинг федерацияларидир. Илгари ушбу федерациялар борлигини хеч ким билмас эди, халқимизда бир нақл бор «янгисини қурмай туриб эскисини бузмагин» деган. Бизда нима бўлди: бор иншоотларимиздан унумли фойдаланса бўладиган шароитимиз бўла туриб барчасини йўққа чиқариб бузиб ташладик, оқибатта кўп функционалга эга бўлган тайёр муз саройидан айрилдик ва спортчилар бирин кетин йўқола бошлади. Ахир ҳар битта спортчини тайёрлаш учун қанчадан қанча мехнат ва машаққат ётади.\nМазкур федерациялар ўз фаолиятини бошлагач, «Ҳумо» кўптармоқли муз саройи ўқув-машғулот йиғинлари, мусобақалар ўтказиш учун жуда қўл келади. Иншоот бежизга кўптармоқли деб аталмаяпти. Чунки, бу ерда кўплаб спорт турлари бўйича мусобақалар ўтказилади. Халқаро нуфузли турнирларни қабул қилиш учун ҳам имкониятлар пайдо бўлади. Айтиб ўтганимдек, ушбу саройнинг қурилиши қишки спорт турларини ривожига жуда катта туртки бўлади. Бу биз учун керакли объект ва унга жиддий эътибор қаратаётган ҳукуматимиздан миннатдор бўлишимиз керак.\n— Келгусидаги олимпиада ўйинларига олтин медалларимиз сонини икки баравар оширишга ҳаракат қиламиз деган гапни айтгандингиз. Айтишдан осони йўқ, лекин амалда ниманинг эвазига биз 2 йилдан кейин бирданига 8-10та олтин олишимиз мумкин деб ҳисоблайсиз?\n— Аввало шуни таъкидлашни ҳоҳлардимки, мақсад имкониятдан келиб чиқиб белгиланади. Олдимизга улкан мақсадлар кўяётган эканмиз, демак уларни амалга оширишга кўзимиз етади. Энг муҳими бунга ишонишимиз керак. Қани айтингчи, Рио-2016 Олимпия ўйинларидан аввал ким ишонганди 4 та олтин олишимизга, умумий медаллар сонини 13 тага етказишимизга ва Олимпия ўйинларида медалларнинг ҳам сифати, ҳам сони жиҳатидан натижаларимизни икки карра яхшилай олишимизга? Аммо юртимиз спортчилари буни уддалай олишди. Ёки сиз Бразилиядаги муваффақиятларимизни тасодиф деб ҳисоблайсизми? Асло ундай эмас, ҳар бир ютуқ замирида жуда катта ҳажмдаги меҳнат, сабр-бардош ва энг муҳими давлатимизнинг юксак эътибори ва ғамхўрлиги ётибди.\nТўғри, навбатдаги ёзги Олимпия ўйинлари Токио 2020 да бизга асло осон бўлмайди. Чунки спортда чемпионликка эришишдан кўра, уни сақлаб қолиш қийинроқ деган ибора бор. Аммо биз спорт федерациялар ва ассоциациялари билан яқин ҳамкорликни қўлга қўйсак, ўқув-машғулот жараёнларини янги босқичга олиб чиқсак, кучли стратег ва малакали спорт руҳшуносларини ишга жалб қилсак ишончим комилки натижаларимизни бундан-да яхшилай оламиз.\nЯна бир томони биз энди Олимпия ўйинларида фақатгина бокс, дзюдо ёки спорт курашларига ишониб қолмай бошқа спорт турларида ҳам Олимпия ўйинлари совриндорларини тарбиялашимиз керак. Зеро юртимизда бир қатор спорт турлар бўйича олтин авлодлар шаклланиб келмоқда, ушбу иқтидорларни излаб топиш ва иқтидоридан келиб чиқиб спорт турларига йўналтириш бўйича селексия ишларини хам йўлга қўямиз. Токио-2020 Олимпия ўйинларида барчамизда футбол бўйича Ўзбекистон олимпия терма жамоасини ҳам кўриш истаги бор. Бу тарихий воқеа бўлиб, миллионлаб юртдошларимизга қувонч ва шодлик улашишини ортиқча таърифлаб ўтиришнинг ҳожати йўқ. Бир сўз билан айтганда, давлатимиз ва ҳукуматимиз кўмагида биз навбатдаги Олимпия ўйинларига муносиб тайёргарлик кўриб, натижаларимизни ҳар жиҳатдан яхшилай олишимизга ишонаман.\n— Рио олимпиадасида натижаларимиз рекорд бўлган ва ўша мусобақада олтин олган спортчиларнинг асосий қисми спортдаги пик формасида бўлганди ва Токио олимпиадасида уларда бунақа бўлмаслиги табиий. Мисол иккита олтин медаль соҳиблари Ғойибназаров профи боксга ўтиб кетган, Зоиров ҳаттоки Ўзбекистон терма жамоасига ҳам кира олмайдиган даражада формасини йўқотиб улгурди. Нуриддинов олтин олганда пик формада бўлишидан ташқари асосий рақиби Илья Ильин дисквалификация туфайли мусобақага бормагани ҳам унинг омади бўлганди. Бу сафар Русланнинг олтин олиш имконияти очиқ айтганда жуда паст. Бизда фақат Ҳасанбой Дўсматов потенциал номзод сифатида қоляпти. Икки баравар яхши натижа қайд этиш учун эса яна камида еттита шунақа юқори савиядаги спортчига эга бўлишимиз керак. Лекин ҳозирги кунга қарасак, икки йил қолган мусобақада ғолиб бўлиши мумкин бўлган потенциалга эга спортчилар йўқ ҳисоби. Шаҳрам десак, уям профига боксга кетди. Шу кунгача ҳеч қанақа медаль ютмаган спорт турларидан олтин кутишку ҳозирда абсурд бўлса керак. Дзюдода бронза медалларини байрамдек қабул қиляпмиз. Эркин курашдаям ошиб борса бронза медалларини ютяпмиз... Мана шундай вақтда қандай қилиб 10та олтин медаль олишимиз мумкин?\n— Бу саволингизга қисман юқорида жавоб бериб ўтдим, қўшимча сифатида шуни айтишим мумкинки, аввало 10 та олтин оламиз деб ҳеч ким кафолат бераётгани йўқ. Аммо сиз айтган боксчиларни ҳам ҳаваскор спортда мажбуран ушлаб туриш имконсиз. Аксинча, улар фаолиятидаги навбатдаги босқичга қадам қўя олаётганидан қувонишимиз керак.\nИккинчидан Рио—2016 Олимпиадасидан кейин совриндорлар ҳукуматимиз томонидан муносиб рағбатлантирилди. Нега? Бу қолган спортчиларга ўз устида ишлаши, меҳнат қилиши ва Олимп шоҳсупасига чиқиш учун ўзига ҳос мотивация сифатида хизмат қилиши керак эди. Спортда авлодлар алмашинуви жуда муҳим жараён ҳисобланади. Бизда спортга шаҳсан муҳтарам президентимиз томонларидан ана шундай юксак эътибор кўрсатилар экан ўша сиз санаб ўтган спортчиларга муносиб ўринбосарлар етишиб чиқаверади.\nИшонинг, Токио 2020 Олимпия ўйинлари совриндорлари орасида сиз янги номларни учратасиз. Биз бу борада яқин 2,5 йил ичида катта ҳажмда иш олиб борамиз ва умид қиламизки, меҳнатларимиз самарасини кунчиқар юртда ташкил этиладиган Олимпия ўйинларида кўрамиз.\n— Қишки олимпиадачи? Бу мусобақада медаль олиш ҳақида гапирмаса ҳам бўлади. Шунчаки номига олимпиадада иштирок этиб қўяяпмиз. Битта мисол ўтган йили биатлон бўйича ЖЧ трансляцияси аудитория бўйича футбол учрашувлари трансляцияларини ортда қолдирганди. Агар имкониятингиз бўлса, ўша биатлон мусобақаларининг бирига ташриф буюринг. У ердаги муҳитни кўрасиз. Футболдан кам жойи йўқ томошабинлар эътибори юзасидан. Яъни қишки спортда ҳам мана шундай ўта оммавий спорт турлари бор, лекин бизда бирорта ҳам биатлончи йўқ. Бошқа спорт турларинику гапирмаса ҳам бўлади. Бу борада қандай амалий режалар мавжуд?\n— Саволингизнинг асосий қисмига юқорида жавоб бердим. Биатлон қанчалик оммабоп бўлса, шунчалик қийин ва машаққатли спорт тури эканини сиз ҳам, мен ҳам биламиз. у босқичга ҳам албатта етиб келамиз. Биз умуман йўқ бўлиш арафасида турган турларни қайта жонлантириш устида ишламоқдамиз. Энди оёққа турган футболчидан 90 дақиқа югуришни талаб қилолмайсиз-ку. Ўзбекистонда биатлонга бефарқ бўлмаган юз минглаб одамлар бор, демак, қизиқиш етарлича. Агар шароитларни яхшилаб бораверсак, ўз-ўзидан шу спорт тури ҳам саҳнага чиқиб келаверади.\n— Келинг энди бевосита футбол мавзусига ҳам ўтсак, чунки барибир бу соҳада ҳам фаолиятингизни давом эттирмоқдасиз. ЎФФ суперлига клублари учун махсус нормативлар жорий қилганди. Дастлабки натижалардан сўнг деярли барча футболчилар бу талабга жавоб бера олмаган, буни ЎФФ расмий сайти ҳам эълон қилганди. Аммо шундан сўнг барчаси жим-жит бўлиб кетди. ЎФФ бу талабидан воз кечдими, ёки футболчилар қандайдир бир ойда фантастик даражада ўзгариб нормативларни топшириб ташлашдими? Умуман бу борада янгилик чиқмай қўйгани ҳам кўпчиликда саволларни туғдирмоқда.\n— Махсус нормативлар бутун дунёда бор. Аммо аслида бу федерацияларнинг зиммасидаги масъулият эмас. Футболи ривожланган мамлакатларда мана шундай нормативлардан ўта олмайдиган футболчилар чемпионатнинг асосий лигасида ўйнамайди ҳам, чунки рақобат кучли.\nЎзбекистон чемпионатидаги асосий муаммо эса рақобатнинг кескин даражада тушиб кетгани, спортчиларимизни жисмоний ҳолати қониқарсизлиги буни ҳамма биларди, аммо шу вақтгача кимдир бунга жиддий эътибор бермаган. Оқибатда таниш-билишчилик ёки бошқа масалалар сабаб бемалол Олий Лига клубларида ўйнаб юрган жисмоний ҳолати қониқарсиз футболчилар бўлган, дейлик. Клуб мураббийлари ҳам режасиз ишлаганликлари шу ерда маълум бўлиб қолди. Футболчилар 1 кунда фақат 1-2 соат машғулот олиб борганлар. Жисмоний машғулотларнику қўяверасиз. Қандай қилиб жисмоний машғулотларни тўлиқ олиб бормаган спортчилар спортчи бўла олади?! Мана шундай вақтда нима қилишимиз керак? Биз бир четда томошабин бўлиб қараб тура олмасдик. Чунки Ўзбекистон миллий терма жамоасини асосий негизи бу клубларимизда ўйнаётган футболчилардир. Шу боис клубларни уйғотиш, энди ҳаммаси жиддий эканини уларга онгли равишда тушунтириб қўйишимиз керак эди.\nБилдик, бу қарорни тушунмаганлар бўлди, менсимаганлар бўлди. Ва кўрдикки, Олий Лигада бемалол юриб, ўзидан юлдуз ясаб, оддий одамлардан 20—30 баробар кўп пул топаётган бўлса-да, аслида профессионал вазифасини ҳам уддалай олмайдиган футболчилар жуда кўп. Шундай бўлиши аввалдан маълум эди, шунчаки биз буни футболчиларнинг ўзлари ҳам, атрофдагилар ҳам билишини истадик.\nБиринчи босқичда декабр ойида футболчиларни жисмоний ҳолати ўрганилди, кўриб турилибдики уларнинг ҳолати — қониқарсиз. Иккинчи босқич 10 февралдан бошланади. Ўзбекистон Профессионал Лигаси регламентига асосан 2018 йилда супер лигада иштирок этувчи жамоалар лицензензиялаш жараёнида футболчиларнинг махсус нормативларни топширгани бўйича Ўзбекистон футбол федерацияси илмий методик таъминоти бўлими томонидан топширилган хужжат асосида рухсат берилади.\nМақсадимиз клубларни, мураббийларни, футболчиларни уйғотиб олиш эди. Аслида бизнинг ҳар бир клуб ишига аралашишдан бошқа мингта ташвишимиз, вазифамиз бор. Қолгани мураббийларнинг, футболчиларнинг виждонига ҳавола. Марҳамат, жонини бериб ўйнасин ва топсин ўша миллионларини, кўряпсиз, давлат ҳам қараб турмайди, ҳеч кимдан кам қилмай рағбатлантиради. Ва улар тушуниб олишсинки, буёғига эскича иш кетмайди. Ё ҳамма бирдек меҳнат қилади, ўз устида ишлаб, ўсишга интилади ёки бўлмаса бир нарсанинг кейинги оёғи бўлиб юраверади.\nСупер Лига жамоалари сонини 12 та қилиб қўйишимизга ҳам асл сабаб шу. Ҳар йили 4 та кучли клуб таркибини сақлаб қолади-ю, қолгани декабрда бир сочилиб кетиб, январда бошқа-бошқа клубларга йиғилиб, юраверади. Нега керак бу иш, кимга керак бундай футбол?! Энди клублар саралаб олсин яхшиларини, қолганлари ўзига Про-Лигадан клуб топсин ёки футболни йиғиштириб қўяверсин! Бизга касбини севадиган, ўйинга 100 фоиз куч берадиган, мухлислар учун оғизда эмас, амалда ўйнайдиган футболчилар керак. Биз-ку нормативлар бошига тушганида, ўзини қўярга жой тополмайдиганлар борлигини кўрсатиб қўйдик. Умид қиламизки, ана ўшаларда озгина орият ва виждон бўлса, энди ўз устида бошқача ишлайди.\n— Умуман уларга Суперлигада ўйнашдан қандай манфаат бор? Чемпионга кубок топширилишини биламиз. Иккинчи ўринга кумуш, учинчи ўринга бронза. Қолган жамоаларчи? Қолган клублар олий лигада қатнашиши, янги талаблар билан харажатларнинг ортганидан кейин ҳам бу лига тўп суриши учун қандайдир манфаати борми? Шу пайтгача бунақа ўртамиёна жамоалар худдики «борми-бор», ҳокимият пул ажратяптими-ажратяпти қабилида ишлаб келдида. Ҳар бир жамоа учун суперлигада қатнашиши учун қандайдир манфаатга эга бўладиган вақт келди бизнингча. Бу борада қандай ишлар қилиняпти? Англияни мисол қилиб олайлик, жамоалар чемпионатда эгаллаган ўрнига қараб мукофот пуллари олади. Ҳаттоки 9-ўрин билан 10-ўрин оладиган пулда ҳам фарқ бор. Шу сабабдан турнир ўртасида бораётган жамоалар охиригача курашади. Бизда эса юқори лигада қолиши аниқ бўлган жамоа шунчаки ўйнашни тўхтатиб қўйиши ва кимгадир очко улашиб юбориши мумкин бу келишилган ўйинларнинг пайдо бўлишига замин яратиши мумкин ахир... Шу каби ҳолатларни олдини олиш учун нималар қилинмоқда?\n— Шундай вақт келди деяпсиз-у, битта жиҳатни эътибордан четда қолдиряпсиз. Сиз айтаётган ўша Англияда ҳеч бир клуб давлатнинг қўлига қараб қолган эмас. Қолаверса, улар Премьер-Лига берадиган пулларни ҳам аслида ўзлари ишлаб олишади. Яъни, лига телетрансляциялардан тушган даромадларни клубларга тақсимлаб беради, шунингдек, лига ҳомийлари бунда роль ўйнайди.\nБизда эса деярли ҳамма клубга истаймизми, йўқми давлат ташкилотлари ва корхоналари пул ажратади. Яъни, ҳукуматимиз қўллаб турмаса, ўзини-ўзи эплайдиган клублар деярли йўқ. Қолаверса, Ўзбекистон чемпионати ўйинларини сотиб олишга қайси телеканални даъвогар деб ўйлайсиз? Биз мана шундай ҳолатда ҳам ишни тезлаштириш учун сиз айтаётган йўлга секин-аста ўтамиз. Жорий мавсумдан бошлаб мамлакат чемпиони 1 миллиард сўмга яқин рағбатлантирувчи мукофот олиши режалаштирилган. Супер Лиганинг нафақат кучли учлиги, балки олти ўрин эгаларида мукофот пуллари бўлади. Демак, ўша 6-ўрин учун ҳам кураш кечади. 4 та клубдан бошқаси кучсизроқ деганингизда ҳам, янги формат ўткинчи ўйинларни қисман камайтириши мумкин. Яъни, ўша олтилик учун жон бериб, жон олсин жамоалар. Пастдагилар эса қуйи 3 та ўрин бўлиб қолмаслик учун бир-бири билан рақобатлашади.\nБиз Про-Лиганинг дастлабки уч, аёллар чемпионати ва футзал лигасининг дастлабки уч ўрин эгаларини ҳам мукофотлаймиз. Бу ҳақда тез орада тўлиқ маълумот берилади. Айтмоқчи бўлганим, форматни ҳам янгиладик, мукофотларни йўлга қўймоқдамиз, Супер Лига учун титул ҳомий топиш устида жиддий ишлаяпмиз. Булар яқин-яқингача йўқ эди-ку. Биз тўхтаб қолмоқчи эмасмиз, аммо энди клубларнинг ўзи ҳам ҳаракат қилсин. Ўзини устида ишласин, маркетингини ривожлантирсин. Кўряпсиз, керак бўлса, уларга хорижда малака ошириш имкониятларини ҳам яратиб бермоқдамиз.\nУмид Аҳмаджоновга берадиган саволларимиз кўп. Тиғиз спорт тақвими бўлгани учун дастлабки интервьюни нисбатан қисқароқ қилишга ҳаракат қилдик. Келгусида яна интервью бўйича келишиб олдик. Унда мавзу ва саволлар кўлами ҳам кенгроқ бўлади деб умид қиламиз.\n20 Октябрь 1733\n20 Октябрь 5218\n20 Октябрь 5829\n20 Октябрь 3872\n20 Октябрь 854\n15 Октябрь 12633\n17 Октябрь 16645\n17 Октябрь 15944\n18 Октябрь 15391\n20 Октябрь 14691\n18 Октябрь 14198


9 ой аввал 1284 siyrat.uz\nҲижрий 13-йил 23-шаъбон (милодий 634-йил 22-октябр) Абу Убайда розияллоҳу анҳу бошчилигидаги мусулмонлар Баҳман ибн Жозивия бошчилигидаги форс қўшинига қарши жангга кирди. Бу жангда Абу Убайда шаҳид бўлди. Ундан сўнг қўмондонликни Мусанна ибн Ҳориса ўз зиммасига олди. Бу жангда мусулмонлар нусрат қозона олмасаларда, лекин форс қўшинига жуда катта талофат етказишга эришдилар.\nШаъбон ойининг 24-куни


Энди беморга 5та ва ундан кўп дори ёзиб бериш бошқа масъул шифокор билан келишилган ҳолда амалга оширилади - Zamin.uz\nСоғлиқни сақлаш вазирининг буйруғи билан, Тиббиёт ташкилотларида дори воситаларини тайинлаш, халқаро патентланмаган номланиши бўйича рецептларни расмийлаштириш ҳамда беморнинг дори воситаларини қабул қилиш, сақлаш ва қўллаш тартиби тўғрисидаги низом тасдиқланди.\nНизомга кўра, мулкчилик шаклидан ва идоравий мансублигидан қатъи назар барча тиббиёт ташкилотларида беморга мажбурий тартибда халқаро патентланмаган ном бўйича рецепт ёзилиши лозим.\nБеморга бир вақтнинг ўзида 5 ва ундан ортиқ дори воситалари (дори воситаларининг туридан қатъи назар) тайинланганда бунинг асослилиги тиббиёт ташкилотларининг бўлим мудири ёки навбатчи шифокори ёхуд клиник фармакологи билан келишилиши лозим.\nАсосий касалликнинг асоратлари ёки ҳамроҳ касалликлари мавжуд бўлганда ҳам шундай тартибга амал қилинади.\nТайинланган дори воситаларининг асослилиги беморнинг тиббий ҳисоб ҳужжатларида (касаллик тарихи, амбулатория картаси) қайд этилиши ва ушбу тиббий ҳужжатлар бевосита даволовчи шифокор ҳамда юқорида кўрсатилган шахслар томонидан ҳам имзоланиши лозим.\nРецептда дори воситасининг халқаро патентланмаган номи, таркиби, шакли, уни тайёрлаш ва бериш ҳақидаги ёзма кўрсатмаси лотин тилида, дори воситаларини қўллаш усули эса давлат тилида кўрсатилиши шарт.\nҲар бир тиббиёт ташкилотидаги даволовчи шифокорларга рецепт бланкалари ушбу муассаса раҳбарининг буйруғи билан тайинланадиган жавобгар шахс томонидан, дам олиш ва байрам кунлари, шунингдек тунги вақтларда эса тиббиёт ташкилотининг масъул навбатчи шифокори томонидан берилади.\n- мижознинг тиббий кўрсатмаси бўлмаган ҳолатларда;\n- Ўзбекистон Республикасида давлат рўйхатидан ўтказилмаган дори воситаларига (орфан дори воситалари бундан мустасно);\n- фақат тиббиёт ташкилотларида қўллашга мўлжалланган дори воситалари, шу жумладан наркоз воситаси сифатида ишлатиладиган дори воситаларига.\nРецепт Ўзбекистон Республикаси Соғлиқни сақлаш вазирлиги тизимидаги тиббиёт ташкилотлари томонидан берилганда уларнинг юқори қисми чап бурчагида тиббиёт ташкилотининг номи ва манзили тегишли штамп қўйилган ҳолда кўрсатилиши, хусусий тиббиёт ташкилотлари томонидан берилганда эса қўшимча равишда рецептнинг юқори қисми ўнг бурчагида ушбу муассасанинг фаолият кўрсатиши бўйича берилган лицензиянинг тартиб рақами, берилган санаси ва амал қилиш муддати кўрсатилиши лозим.\nРецептда «Ичиш учун», «Маълум», «Қоида тариқасида» ва бошқа шу каби қисқартма сўзлардан фойдаланиш ман этилади.\nБеморга дори воситаларини шошилинч равишда ёки зудлик билан бериш зарур бўлган тақдирда, рецепт бланкасининг юқори қисмига «cito» (шошилинч) ёки «statim» (зудлик билан) белгиси қўйилади.\nРецепт даволовчи шифокорнинг имзоси ва шахсий муҳри билан тасдиқланиши лозим. Бу талаб электрон рецептга нисбатан татбиқ этилмайди.\nРецептлар даволовчи шифокор томонидан расмийлаштирилган кундан бошлаб 30 кун мобайнида амал қилади.\nКасаллиги сурункали бўлган беморлар учун амбулатория шароитида касалликларнинг халқаро таснифи рўйхатига киритилган дори воситалари ҳамда асосий фармакологик таъсирига кўра анаболик фаоллиги билан ажралиб турадиган дори воситаларига рецепт берилганда даволовчи шифокор томонидан истисно тариқасида рецептда уларнинг 60 кунлик даволаш курсига етарли миқдори, қолган тайёр дори воситаларига эса 90 кунлик даволаш курсига етарли миқдори кўрсатилиши мумкин.\nБунда, рецептда дорихонадан дори воситаларини бериш даври (ҳар ҳафта, ҳар ой ва бошқалар) кўрсатилиши шарт. Қоғоз кўринишидаги рецепт «махсус мақсадлар учун» ёзуви билан даволовчи шифокор томонидан имзоланади, электрон рецептларга эса «махсус мақсадлар учун» белгиси ва электрон рақамли имзо қўйилади.\nУшбу Низомда белгиланган талабларга мувофиқ расмийлаштирилмаган қоғоз кўринишидаги ёки электрон рецепт ҳақиқий эмас деб ҳисобланади. “Замин” янгиликларини “Telegram”да кузатиб боринг\n30-12-2018, 12:43, Жамият


Россияда илк бор сутка давомида COVID-19’дан 300 дан ортиқ ўлим ҳолати қайд этилди - Daryo\n19:10, 21.10.2020 20705\nРоссияда илк бор сутка давомида COVID-19’дан 300 дан ортиқ ўлим ҳолати қайд этилди\nРоссияда сўнгги суткада COVID-19 беморларининг 317 нафари вафот этди, деб хабар бермоқда Meduza коронавирусга қарши курашиш тезкор штабига таяниб. Бу Россияда пандемия бошланганидан буён бир кеча-кундуздаги ўлимлар сони бўйича янги антирекорд.\n«РБК»нинг ёзишича, аввалги антирекорд 15 октябрь куни қайд этилган, шу куни COVID-19 286 кишининг умрига зомин бўлганди. Мамлакатда умумий ҳисобда коронавирусдан вафот этганлар сони 24 952 нафарга етган.\nБир кун аввал Россияда COVID-19 беморларининг 269 нафари вафот этгани маълум қилинганди. Мамлакатда 13 октябрдан бошлаб сутка давомида вирус қурбонлари сони 200 кишидан ортиқ бўлмоқда.\nСўнгги суткада Россияда коронавирусга чалиниш бўйича 15 700 та янги ҳолат қайд этилган. Беморлар сонининг суткалик ўсиши бундан бир кун олдинги кўрсаткичдан қарийб 600 нафарга кам. Шу куни 16 мингдан ортиқ кишида COVID-19 аниқланиб, мамлакатда касалланганлар сони бўйича антирекорд ўрнатилганди. Россияда пандемия бошланганидан буён жами 1 447 335 кишида коронавирус аниқланган.\nЎтган бир кеча-кундуз давомида соғайганлар сони 10 952 нафарни ташкил этган. Жами ҳисобда мамлакатда 1 096 560 киши коронавирусдан соғайган.\n«Роспотребнадзор» маълумотларига кўра, Россияда коронавирусни аниқлаш бўйича сўнгги 24 соат давомида 496 мингта, умумий ҳисобда эса 55,1 миллиондан ортиқ тест ўтказилган.\nМавзуга доир: Россия аҳолиси 2020 йил якунига келиб 352,5 минг кишига камайиши кутилмоқда. Бу ўтган йилга қараганда 11 бараварга кўп\n11:23, 27.09.2020 235794\n09:26, 06.10.2020 137319\n20:10 Бугун 70\n19:53 Бугун 2739\n19:44 Бугун 2358\n19:36 Бугун 2897\n18:59, 19.01.2021 129062\n09:45 Бугун 115758\n21:41, 19.01.2021 88806\n11:47, 20.01.2021 72601


Тармоқ троллари: Қозоғистонда онлайн-дарсларда порнография кўрсатилмоқда (видео)\nҚозоғистонда масофавий таълим барбод бўлиш арафасида. Ўқувчилар маълумотни қийинчиликлар билан ўзлаштирмоқда, дарслар ўтказиладиган онлайн-платформаларга эса номаълум безорилар ҳужум қилмоқда, улар дарс вақтида болаларга порнографик роликларни намойиш қилмоқда.\nОлмаотадаги мактаблардан бирининг 5 синф ўқувчилари рус тили дарсини узоқ эслаб қоладилар. Дарс вақтида экранда орфография ва пунктуация қоидалари ўрнига “катталар учун” мўлжалланган фильм кадрлари пайдо бўлди.\n"Рус тили дарси. Кимдир яна қўшилади. Содда қилиб айтадиган бўлсак “учинчи шахс” қўшилади. Болаларимиз “учинчи шахсни” кузатади. Фарзандим мендан: "Онажон нима учун амаки хола билан бу ишни қилди?" дея сўради. Мен нима деб тушунтиришим керак? Мен амаки хола билан бола яратиш мақсадидашу ишни қилаётганини тушунтириб ўтирмадим. Бу оддий..." – дейди Олмаотада яшовчи Наталья.\nБу каби онлайн-машқлар тез-тез бўлиб турадиган ҳолат бўлиб ота-оналар ундан шикоят қилишмоқда. Биргина порнографик роликлар билан чекланиб қолмайди. Дарслар мусиқа, мураккаб картиналар ва сўзлар билан бузилиб турилади.\nҚозоғистон ўқувчиларига, маълум бўлишича, таълим жараёнида тармоқ троллари ҳалақит бераётган экан. “Зум” онлайн-платформасидаги дарсларга телеграм-чатлари орқали эркин кириш мумкин. Бу ерда барча маълумот бор: ўқишлар қачон бўлади, унда қандай иштирок этиш мумкин ва ҳатто ўқувчилар борасидаги маълумотлар ҳам бор.\n"Зум" бу каби мақсадларга мўлжаланмаган, – дейди киберҳужумлар текшируви ва таҳлили маркази президенти Олжас Сатиев. – Шу сабабли у ўқувчилардан қандайдир муаллифликни талаб қилмайди. Агар у ўқувчилардан муаллифликни талаб қилганида эди, у ҳолда ҳар бир ўқувчининг ўз иловаси бўларди, бу каби ҳодисаларни текшириш анча осон бўларди. Ўшанда ўқитувчи қайси аккаунтдан илова юборилаётганини биларди. Шу сабабли бошқа платформаларга ўтиш имкониятларини кўриб чиқиш керак. Айнан Қозоғистон платформасига ўтиш керак".\nОнлайн-платформаларнинг заифлиги боис ўқитувчилар вазифаларини мессенджерлар орқали юборишга мажбур бўлмоқда. Ота-оналар Таълим вазирлигидан омаввий равишда шикоят қилмоқда. Аммо бунга жавобан муассаса ўқитувчиларнинг рақамли саводхонлиги пастлигидан нолимоқда.\n"Мамлакатда 350 минг ўқитувчи бор. Тўғри ҳаммани бирданига ўқитиб бўлмайди. Бу борада иш олиб борилмоқда. Қаердадир ўзлаштира олишмаган. Қаерадир ҳар бир ўқитувчини текширамиз. Қўшимча инструктажлар олиб борилмоқда. Тавсиялар тарқатилмоқда”, – дейди Қозоғистон таълим вазирининг ўринбосари Рустем Бигари.\nТаълим вазирлиги мамлакат онлайн-платформаларига ўтиш таклифини бермоқда, аммо бу билан ўқитувчиларнинг ёлғиз ўзлари муаммола қила олмайди – рақамли саводхонлик етишмайди, бу борада безорилар олдинга ўтиб кетган, улар дарсларрни бузмоқда. Бу қилмишлари учун "порнографик материалларни ноқонуний тарқатиш" ва "болаларни бузиш" моддалари бўйича жиноий жавобгарликка тортилишлари мумкин.


Черков “жодугарлар”ни ўлдиргани учун узр сўради | Azon.uz - Ахборот-таҳлилий портал\nЧерков “жодугарлар”ни ўлдиргани учун узр сўради\n958 11:15 25.12.2020\nГерманиянинг Айхштетт шаҳрида жойлашган католик черкови XV-XVIII асрларда қарийб 400 кишини жодугарликда айблаб ўлдиргани учун узр сўради.\nIndependent нашрининг ёзишича, Европада “жодугарлар ови” авж олган даврда қарийб 60 минг киши ўлдирилган. Қурбонларнинг тахминан 25 минг нафари Германияга тўғри келади.\n“Жодугарлар” шафқатсизларча қийноққа солиниб қатл этилган. Танқидчилар анчадан бери черковни ушбу жиноятларни тан олишга чақириб келади.\nАйхштеттдаги католик черкови епископи Грегор Мария Ханке ниҳоят бу масала ҳақида гапириб, айбсиз одамларнинг ўлдирилишини “черков тарихидаги қон оқиб турган яра” деб атади.\nCобиқ пастор Хартмут Хегелер 2011 йилда бошлаган кампания доирасида элликдан ортиқ шаҳар “жодугарлар ови”даги ҳиссаси учун узр сўради. “Черков ислоҳотлардан қўрқар эди, “жодугарлар”ни суд қилиш эса бунга қарши курашнинг бир усули бўлган”, – дейди у. Хегелернинг айтишича, черков католицизмдан юз ўгирганларни иблис билан тил бириктиришда айблаган ва бу айблов черковнинг фойдасига хизмат қилган.\nчерков Махсус жодугарлар Германия\nФранция черковларида минглаб бола педофилия қурбони бўлган\n1628 08:00 03.03.2021\nИрландия: черков ётоқхоналарида минглаб бола нобуд бўлган\n1757 11:00 13.01.2021\n2656 12:05 20.12.2020\nЧерковдаги педофиллар: Ватикан нега узоқ сукут сақлади?..\n2514 20:05 08.12.2020\n1471 12:05 05.12.2020


Шу эътиқод уни Туркистоннинг мустақиллиги учун курашга етаклади… « Ўзбекистон Халқ Ҳаракати\nШу эътиқод уни Туркистоннинг мустақиллиги учун курашга етаклади…\n24 August 2016 - 8:55\n«Ойна» журнали маърифат ва маданият тарқатишда жуда катта хизмат қилди. Унда миллат ва унинг ҳақ—ҳуқуқига, тарихига, тил-адабиёт масалаларига, дун аҳволига доир қизиқарли мақолалар, баҳслар бериб борилган.Айниқса, тил масалалари муҳаррирнинг ҳамиша диққат марказида бўлган. Беҳбудий миллатнинг тараққийси учун бир неча тил билишни шарт ҳисобларди. Масалан, журналнинг 1913 йил 20 август, биринчи — нишона сонидаёқ, «Икки эмас, тўрт тил лозим» деган мақола билан чиққан эди.\nФитратнинг журналда босилган мақолаларидан бири «Ҳиммат ва саботи бўлмаган миллатнинг ҳаққи ҳаёти йўқдур» деб номланган. «Тушундигим замон кўнглум ёнар, йиғламоқ истарман, кўзёшларим келмайдур», деб бошланар эди мақола. Адиб тараққиёт ва турмушда Овруподан ер ва осмон қадар узилиб қолган Туркистоннинг фожиали аҳволидан сўз очган эди (1915 й., 7-сон). «С. А.» имзоли кишининг «Ҳар миллат ўз тили ила фахр этар» (1914 й., 35-сон) мақоласида бошқа тилларни ўрганиш қаторида ҳар бир миллат ўз тилининг муҳофазаси билан шуғулланиши шарт, деган фикр жуда кўп далиллар билан исбот қилиб берилади.\nАгарда тил ва адабиётимизни муҳофаза қилмай, анга ажнабий луғат ва сўзларни қўша берсак, бир оз замонда тил ва миллиятимизни йўқотурмиз. Миллиятимизни йўқотганда диёнатимиз ўз-ўзи ила албатта, йўқолур», — деб ёзади муаллиф ва «Бас, бизға тилимизни ажнабий сўзлардан муҳофаза қилмоқлик энг биринчи муҳим бир вазифадур»,—деб хулоса чиқаради.\nЖурналнинг 1915 йил 11—12-сонларида босилган Беҳбудийнинг «Тил масаласи» мақоласида тилларнинг ўзаро муносабати ҳақидаги бахс давом этадш. Улуғ маърифатчи тилларнинг бир-биридан ўринли луғат олишини табиий жараён деб қарайди. Энг бой тиллардан бўлган инглизчанинг ҳам «ўн минглар ила бегона луғатларни мажбуран олганлигини» далил қилиб кўрсатади ва масаланинг бошқа жиҳатига — ягона адабий тил, тил бирлигига диққатни қаратади.\nБеҳбудий адабий танқидга катта эътибор берди. Навоийдан кейинги бир неча асрлик сукунатдан сўнг бу соҳанинг хос хусусиятларини тайин этиб, адабиётда унинг тенг ҳуқуқлиги масаласини ўртага қўйди. «Танқид сараламоқдур» (1914 й., 27-сон) деб номланган эди унинг ушбу мавзуга бағишланган жиддий мақолаларидан бири.\nТуркистон забт этилгач, руслар маҳаллий, халққа «сартлар» деб ном бердилар. Н.Остроумовнинг бир китоби худди шундай номланганлиги ҳаммага маълум. Бу сўз, аслида турли вақтда турли этник қатламга, гоҳо социал қатламга нисбатан айтилган. 10-йилларда бу сўз атрофида яна баҳс кетди. Чунончи, Бухоро амирининг русчага таржимони Баҳромбек 1911 йилда «Шўро» журналига: «Биз, Туркистон ва Бухоро халқининг турклиги маълум бўлиб туруб… на учун сарт атайдурлар?» — деган савол билан мурожаат қилади.\nЖурналнинг 19-сонида Беҳбудийнинг: «Сарт сўзи мажҳулдур»,—деган жавоби босилади. 24-сонида эса самарқандлик Бақохўжа «Сарт сўзи ислсиздур» деган мақола билан чиқади. Бу билан баҳс босилгандай бўлади. Бироқ орадан 2—3 йил ўтиб, «Садойи Фарғона»нинг 1914 йил 30-сонида Мулла Абдуллабек деган кишининг «Сарт сўзи маълумдур» деган мақоласи босилади. Табиийки Беҳбудий ундан қаноатланмайди, чунки унда мавзуга доир янги гап айтилмагани ҳолда, “маълум” деб даъво қилинган эди. Шу сабабли Беҳбудий «Сарт сўзи маълум бўлмади” деган мақола ёзиб, «Садойи Фарғона»га юборади. Бироқ газета мақолани босмайди. Шундан сўнг муаллиф мақолани ўз журналида (1914 й., 39-сон) беришга мажбур бўлади.\nЖурналда Беҳбудийнинг ”Сарт сўзи мажҳулдур” мақоласи ҳам қайта босилган. Мақола ҳажман салмоқли, журналнинг бир неча сонида давом этган. Адиб ушбу калиманинг халқона этимологиясидан тортиб, Алишер Навоий, Бобур, Муҳаммад Солиҳ, Абулғози Баҳодирхоннинг асарларигача, Н. Остроумов китобидан Д.Г. Логофетнинг «Бухоро хонлиги»ю Л.М. Будагов луғатларигача, И.И. Гейер «Саёҳатнома»ларидан А. Вамбери «Кундаликлари»гача, жадидчилик ҳаракатининг Аҳмад Заки Валидийдан Исмоилбек Гаспринскийгача бўлган намояндаларининг бу соҳадаги кузатишларини тўплаб, хулосалайди.\nАдибнинг барча тарихий-илмий мавзудаги мақолалари сингари бу ҳам ўтмишга камоли эҳтиром ва эътиқод билан ёзилган. «Қабиласини (нг) исмини ва етти отасининг отини билмайдургонларни “қул” — “марқуқ” дерлар», — деб ёзади у (1914 йил, 23-сон, 340-бет). Бу сўз Ч. Айтматов туфайли «манқурт» бўлиб, янги умрини бошлади.\nБеҳбудий, миллат ўзини англагандагина ижтимоий-сиёсий масалаларга бошқалар билан тенг аралаша олади, деган фикрда бўлди. Шунинг учун ҳам тарихга алоҳида эътибор берди.\n«Ҳаёт ва мамот масалалари қадар муҳим бўлган неча масалалар кўзимиз олдиға турган ҳолда аларни эҳмол этуб, фақат сарт сўзи ила шуғулланиб, фурсатларни бўшқа ўткармоқлик яҳши эмас»,—деб ёзади у. «Лекин, — давом этади, — ёвруполилар қошида миллият масаласи муҳим ва муқаддас тутилган бир замонда бизлар ҳам миллият масаласидан саналган “сарт” ҳақида гоҳ-гоҳ баҳс этуб, миллиятимизни хотирлаб турганда, зарар кўрмасмиз».\nУмуман Беҳбудийнинг публицист сифатидаги фаолияти адиб истеъдодининг жуда ёрқин бир қиррасини ташкил этад. У ўз умри давомида юзлаб мақолалар ёзди. Ўзининг Миллат ва Ватан, жамият ва ахлоқ ҳақидаги фикрларини кўпроқ мақола ва чиқишларида ифода этди. Баъзилар унинг мақолалари ададини 200, бошқалар 500 деб белгилайдилар. Унинг барча ёзғанлари ҳисоблаб чиқилмаган, ҳатто, аниқланмаганлари қанча. Муаллифлар ўзларининг исми шарифларини ўз газета-журналларида кўп-да қўявермаганлар. Ҳар қандай ҳолда ҳам Беҳбудий ғоят сермаҳсул қаламкаш эди. Муҳими шундаки, у XX аср бошидаги Туркистоннинг йирик сиёсий арбоби эди. Унинг Миллат ва Ватан тақдири ҳақидаги барча қарашлари, аввало, мана шу мақолаларида акс этган эди. Бу жиҳатдан унинг 1906 йил 10 октябрда «Хуршид» газетасида (6-сон) босилган «Хайрул умури авсатуҳо» («Ишларнинг яхшиси ўртачасидур») мақоласи характерли. Бу мақола узоқ йиллар шўро тарих фани нуқтаи назаридан баҳоланиб, Беҳбудийни қоралаш учун нишон бўлиб келди. Гап шундаки, Беҳбудий ўша 1906 йилдаёқ социалистик таълимотни ва уни Россияда амалга оширишга бел боғлаган Ленин партиясини кескин рад этган эди. Муаллиф мақолада Русиядаги мавжуд сиёсий партиялар хақида тўхталганда қуйидагиларни тилга олади:\n1.Мустабид фирқаси (ҳукумат партияси).\n2.Машрутаи авомия (кадетлар партияси).\n3.Иштирокиюни оммавиюн (социал-демократлар партияси).\n4.Русия мусулмонлари иттифоқи.\nБеҳбудий «иштирокиюни оммавиюн»нинг «шариатга зид» томонларига диққатни қаратади ва уни «хаёлий», ҳатто, «зарарли» («бу тоифага қўшилмоқ биз, мусулмонлар учун ниҳоятда зарарликдир») ҳисоблайди. Кадетлар партиясини қўллайди. «Русия мусулмонлар иттифоқи»нинг ҳам позицияси кадетларга яқин эканлигини таъкидлайди. Табиийки, бу фикрда у якка эмасди.\nУнинг бу хусусдаги фикрлари устози Исмоилбек Гаспринскийнинг «мазҳаби иштирокиюн»ни қаттиқ танқид қилган «Оврупо маданиятига бир назари мувозана» рисоласи ва «Дор ур-роҳат мусулмонлари» хамда «Юз йилдан сўнг 2000-сана» романларидаги мулоҳазаларга таянар эди. Беҳбудий ҳам ўз устози каби социализмни зўравонлик ҳисоблади, ижтимоий тенгликни адолатсизлик деб билди. Шахс манфаатдорлигида, миллат равнақида тараққиётнинг буюк омилини кўрди. Худди шу эътиқод уни Туркистоннинг мустақиллиги учун курашга етаклади.


"Ўзбекистон почтаси" 100дан ортиқ мамлакатлар билан халқаро почта алмашинувини амалга оширмоқда\nКомпанияга нисбатан устав капиталининг камида 15%ини хорижий инвестиция ташкил этиши лозимлиги ҳақидаги талаб татбиқ этилмайди 24.10.2016, Sputnik Ўзбекистон\nКомпанияга нисбатан устав капиталининг камида 15%ини хорижий инвестиция ташкил этиши лозимлиги ҳақидаги талаб татбиқ этилмайди\nТОШКЕНТ, 24 окт — Sputnik. Вазирлар Маҳкамасининг қарорига кўра, "Ўзбекистон почтаси" акциядорлик жамияти нархи меъёрлаштирилган ижтимоий аҳамиятга эга товар ва хизматлар кўрсатувчи табиий монополия субъектлари рўйхатига киритилди, деб хабар беради Nuz.uz. Компанияга нисбатан устав капиталининг камида 15%ини хорижий инвестиция ташкил этиши лозимлиги ҳақидаги талаб татбиқ этилмайди.\n11 Август 2015, 13:45\n"Ўзбекистон почтаси" 14 минтақавий филиал, 177 туман ва шаҳар тармоқлари ҳамда 2987 почта алоқа бўлимларидан иборат. 1994 йил февралида компания Бутунжаҳон почта иттифоқига аъзо бўлган ва унинг фаолияти ушбу иттифоққа аъзо давлатлар ҳудудида халқаро почтани қабул қилиш ҳамда етказиб бериш бўйича амалдаги халқаро талаб ва қоидалар асосида шакллана бошлади.\nАйни пайтда "Ўзбекистон почтаси" бутун мамлакат ҳудудида миллий оператор сифатида универсал хизмат кўрсатмоқда ва шу билан бирга Бутунжаҳон почта иттифоқининг 100дан ортиқ аъзо мамлакатлари билан халқаро почта алмашинувини амалга оширмоқда.


киберхавфсизлик - xabar.uz\n«Давлат бу клиникага лицензия берган, у эса ҳаммани алдади» — Адлия вазири\nФирибгарлик сўнгги 4 йилда 4 бараварга, киберфирибгарлик эса сўнгги 3 йилда 8,3 бараварга кўпайган.\nПрезидент бугун янги қонунни имзолаганини маълум қилди\nШавкат Мирзиёев «Ўзбектелеком» акциядорлик компаниясини трансформация қилиш масаласига тўхталди.\nКибержиноятчилик: хавфга қанчалик тайёрсиз?\nЭлектрон ҳукумат, рақамли иқтисодиёт, жамиятни ахборотлаштириш, IT-таълим... Буларнинг барчаси айни замонамизда трендга айланган. Бугун мамлакатлар инсониятга ҳар томонлама қулай шароит яратиш борасида мусобақалашмоқда, гўё. Бир сўз билан айтганда, дунё рақамлашмоқда.\n«Киберхавфсизлик тўғрисида»ги қонун лойиҳаси депутатлар томонидан кўриб чиқилмоқда.\nЎзбекистонда киберхавфсизлик стратегияси ишлаб чиқилади\nАввал хабар берганимиздек, Президентнинг «Янги Ўзбекистоннинг 2022–2026 йилларга мўлжалланган тараққиёт стратегияси тўғрисида»ги Фармони лойиҳаси муҳокамага қўйилди.\nЖамиятимиз ахборот технологияларига ҳар қачонгидан ҳам кўпроқ қарам бўлган бу даврда киберхавфсизлик аҳамияти кун сайин ортиб бормоқда.\n«Ёлғон саноати». Туркия президенти девони вакили виртуал оламдаги жиддий хатардан огоҳлантирди\nТуркия президенти девонининг Ахборот-коммуникация бошқармаси раҳбари, профессор Фахриддин Алтун глобал киберхавфсизлик бўйича янги тартибот яратиш лозимлигини таъкидлади.\nКўча-кўйда кўпчилик фойдаланадиган текин Wi-Fi ларга уланишдан тийилган маъқул...\nГап юз миллион мартадан кўп кўчириб ўрнатилган бепул ва пулли иловалар ҳақида бормоқда.